ڕێبین هەردی : چی ئەگوزەرێت ؟ – WTARIKURD\nدیاردەیەک کە چەندان جار دوبارە ئەبێتەوەو زۆر جێگەی تێرامانە هێنانە ئارای وتوێژە لەسەر دەستور لەدوا ساتەکانی یان کۆتایهاتنی دەورەی پەرلەمان یان کۆتایهاتنی وادەی سەرۆکایەتی هەرێم . بگرە رەشنوسی ئەو دەستورەی چەند جارێک ویسترا بخرێتە راپرسیەوە لەکاتێکدا لەپەرلەمان دەنگی بۆ درا کە ماوەی یاسایی بەسەرچو بو و کوردستان چاوەڕێی هەڵبژاردنێکی تازەو پەرلەمانێکی تازەی ئەکرد . ئەو کات کە لیستی زەردو سەوز یەک فراکسیۆن بون‌و مەترسی ئەوەیان لێنیشتبو کە نەتوانن لەهەڵبژاردنی داهاتودا هەمان دەنگی پێشو بهێننەوە ، لەکاتێکدا کە ماوەی یاسایی پەرلەمان کۆتایی هاتبو و زۆر بەپەلەو بێئەوەی تەنانەت یەک وتوێژی لەپەرلەماندا لەسەر بکرێت ، دەنگی بۆ دراو ڕەوانەی سەرۆکی هەرێم کرا بۆ ئەوەی واژۆی لەسەر بکات. روداوەکانی ئەو رۆژانە زۆر دور نین‌و هەمومان کەمتازۆر لەبیرمانە . پێش ئەوەی سەرۆکی هەرێم واژۆ لەسەر ڕەشنوسەکە بکات‌و ڕەوانەی راپرسی بکات ، دەیان‌و سەدان کەس لەچین‌و گروپە جیاوازەکان چ بەبەیان‌و چ بەوتار داوایان لەسەرۆکی هەرێم کرد بەم رەشنوسە رازی نەبێت‌و رەوانەی پەرلەمانی بکاتەوە . ئەو سەردەمە کە سەردەمی دەستپێکردنی پروپاگەندەی هەڵبژاردن بو بۆ پەرلەمانێکی تازە ، سەرۆکی هەریم نەک گوێی بەو دەنگە ناڕازیانە نەدا ، بەڵکو لەیەكێک لەبانگەشەکانی هەڵبژاردندا بۆ لیستەکەی خۆی‌و لەوتارێکدا بەرونیی گوتی کە نەک هەر دەستور تێئەپەڕێنن ، بەڵکو ئەیکەن به‌چقڵی چاوی دوژمنانی کوردستان . واتە ئەوە هیچ یەک زەڕە ڕێزی لەدەنگی ئەو هەمو خەڵکە ناڕازیە نەگرت ، بەڵکو بەیەک ڕستە هەموانی خستە خانەی دوژمنانی کوردستانەوە .\nبەڵام خۆشبەختانە بەهۆی زیاد لەهۆیەکەوە سەرۆک نەیتوانی دەستور ڕەوانەی راپرسی بکات‌و بیکاتە چقڵی چاوی کەس . ڕەشنوسەکە لەوکاتەوە تائێستا ماوەتەوەو هەمو جارێک لەدوا وادەکانی پەرلەمان یان سەرۆکایەتی هەرێمدا دەهێنرێتەوە ئارا . دەستورەکە وای لێهاتبو لەبری ئەوەی مژدەیەک بێت کە خەڵک چاوەڕێی ئەکات ، بوبو بەهەڕەشەیەک کە خەڵک‌و هێزە سیاسیە نەیارەکانی پێ ئەترسێنن . واتە دەستوریان کردوە بەئامێرێکی فشار بەسەر خەڵک‌و هێزە سیاسیەکانی ترەوە بۆ ئەوەی لەم رێگەیەوە هەوڵ بدەن تەنازولی سیاسی تریان پێ بکەن .\nسەیر ئەوەیە کاتێک وادەی سەرۆکایەتی هەریم بەشێوەیەکی زۆر نایاسایی بۆ دو ساڵ درێژ کرایەوە ، بیانوی سەرەکی ئەوە بو کە سەرۆک ئەم دو ساڵەی پێویستە بۆ ئەوەی بتوانێت سازان لەسەر دەستور دروستبکات . کەچی بەدرێژایی ئەو دو ساڵە ئەوەی باسی دەستور نەکرا تا ئەو چەند مانگەی دوایی نەبێت کە ماوەی درێژکراوەی سەرۆکایەتی هەرێم کۆتایی پێدێت . دیسان هەمان سیناریۆ .. دەستور وەک هەڕەشەو لەدوا ساتەکانی وادەی سەرۆکایەتی هەرێمدا . بەس خۆشبەختانە ئەمجارە بۆ مەسەلەی دەستور هاوپەیمانێکی بەهێزی لەدەستداوە کە یەکێتی نیشتیمانی کوردستانە . هێزێک کە ئەستەمە پارتی بێ هاوکاری‌و پشتگیری ئەو، بتوانێت دەستور تێپەڕێنێت . تا ساتی نوسینی ئەم وتارەش هەمو شتەکان ئەڵێن یەکێتی نیشتیمانی ئەمجارە بەنیاز نیە لەمەسەلەی دەستوری هەرێمی کوردستان‌و ناوەڕۆکەکەیدا سەر بۆ پارتی بلەقێنێت‌و بەو ڕوانینە رازی بێت کە لەڕەشنوسی دەستوردا هاتوە . رەنگە ئەم هەڵوێستەی یەکێتی بۆ پارتی جێی سەرسوڕمان بێت ، چونکە ئەم ڕەشنوسە بەدەنگی فراکسێۆنی سەوز تێپەڕیوە . لەکاتێکدا بۆ خەڵکی دەرەوەی پارتی ، رازیبونی یەکێتی بەو ڕەشنوسە جێی سەرسوڕمان‌و ئەم هەڵوێستەی ئێستایان حاڵەتی سروشتیە . ئەو ڕەشنوسە بەرۆحیەتێکی سیاسی نوسراوە کە دورو نزیک لەگەڵ ئەو بانگەشەو بەرنامەو مژدانەدا یەک ناگرێتەوە کە یەکێتی لەسەرەتای دروستبونیەوە بانگەشەی بۆ ئەکات . ( رەنگە لەسەردەمیکی تردا، ئەو هۆکارانە ڕون ببنەوە کە بۆچی‌و چۆن یەکێتی لەو سەردەم‌و وەختەدا دەنگی بەم رەشنوسە دا ).\nخۆشبەختانە ئەمجارە مەسەلەی رەشنوسی دەستوری هەرێم سیفەتی هەڕەشەی خۆی لەدەستداو چیدی ناتوانرێت وەک ئامێرێکی فشار بۆ تەنازولکردنی سیاسی بەکاربهێنرێت . هەر لەبەرئەمەش‌و سەرباری دروستکردنی لیژنەیەکی حیزبی بۆ سازان لەسەر دەستور ، سازانی لەسەر دەستور ناکرێت‌و ئەم مەسەلەیە بۆ سەروەختێکی تر دوا ئەخرێت . دەستور تا ئەوکاتە لای پارتی نرخی هەبو کە ئەیتوانی وەک ئامرازێکی فشار بەکاری بهێنێت‌و هێزەکانی دی بخاتە بەردەم دۆخێک کە یان بەداواکاریەکانی رازی ئەبن ، یان دەستور رەوانەی راپرسی ئەکات . مادامیش دەستور ئەم نرخەی لەدەستداوە، ئەوا هیچ پەلەیەک لەم مەسەلەیەدا ناکات‌و هەڵیئەگرێت بۆ دەرفەتێکی تر کە بتوانێت بەهۆیەوە دیسانەوە فشار بۆ هێزە سیاسیەکانی دی بهێنێت .\nبەڵام پارتی ئەگەرچی ئەزانێت مەسەلەی دەستور دوا ئەکەوێت‌و بەم زوانە نایەتە بەرهەم، ئەوا بەئاسانی دەستبەرداری ئەو ناوەڕۆک‌و مەبەستانە نابێت کە چاوەڕێی ئەکرد تێپەڕاندنی دەستور بۆی ئامادە بکات کە لەهەمویان لەپێشتر کاندیدکردنەوەی مەسعود بەرزانیە بۆ پۆستی سەرۆکی هەرێم لەلایەک‌و هێشتنەوەی هەمو ئەو دەسەڵاتانەش کە چ ڕەشنوسی دەستورو چ یاسای سەرۆکایەتی هەرێم بەسەرۆکی هەرێمی ئەبەخشێت . واتە کورت‌و موختەسەر پارتی ئەیەوێت سەرۆکی هەرێمی هەبێت بەو هەمو دەسەڵاتە ترسناکەوە کە هەیەتی ، سەرۆکی ئەنجومەنی وەزیرانی هەبێت ، مەلەفی نەوت بەهەمو وردەکاریەکانیەوە لەگیرفانیدا بێت ، ئەنجومەنی ئاسایشی بەدەستەوە بێت ، هەمو پەیوەندیەکانی دەرەوە لای ئەم حیزبە بێت، لەهیچ شتێکی چارەنوسسازیشدا پرس بەکەس نەکات‌و خۆی چی ئەوێت تەنانەت هەندێکجار بێ ئاگاداری لایەنەکانی تر ئەنجامی بدات . ئەوەی لەهەمو ئەم دیمەنەشدا یەکجار سەرسوڕهێنەرو جێگەی تێڕامانە ئەوەیە هەمو ئەم دۆخەش بە ٣٨ کورسی پەرلەمانەوە ئەنجام ئەدات‌و لایەنەکانی دەرەوەی پارتیش نەک بەم دۆخە رازین ، بەڵکو وەک قەدەرێکی ( خوازراو یان نەخوازراو ) ملی بۆ ئەدەن . بە بێ ئەوەی هیچ لایەنێک ئەوەی بەبیر بێت کە ئەم هێزە تەنها ٣٨ کورسی پەرلەمانی هەیەو بەهیچ شێوەیەک مافی ئەوەی نیە ئەم هەمو دەسەڵاتانە لای خۆی کۆبکاتەوەو تاکڕەوانەش مامەلەی لەگەڵدا بکات . پارتی بە ٣٨ کورسیەوە دۆخێکی سیاسی وا سەیرو ئاڵۆزی دروستکردوە کە تەنانەت هێزە سیاسیەکانی دەرەوەی پارتیش جورئەتی ئەوە ناکەن تەنانەت بڵێن بەپێی هەمو عورفێکی دیموکراسی کە یاساکانی هەرێمیش سەلماندویانە ، هیچ کەسێک بۆی نیە ئەوپەڕی لەدو دەورە زیاتر خۆی بۆ پۆستی سەرۆکی هەریم کاندید بکات . دۆخەکە بەو جۆرەیە کە پارتی ئەیەوێت دور لەهەر عورفێکی دیموکراسی کە مژدەی سەرەکی شۆڕش‌و بزوتنەوەی سیاسی کوردستان بوە کە هەزاران کەس لەپێناویدا شەهید بوون ، کاک مەسعود بەو دەسەڵاتە زۆرانەوە بۆ جاری سێهەم کاندید بکاتەوە ، ئەرکی چۆنێتی ئەنجامدانی ئەمکارەشی خستۆتە ئەستۆی هێزە سیاسیەکانی دەرەوەی پارتی . واتە هێزە سیاسیەکانی دەرەوەی پارتی ئەوە هیچ ئەوە ناڵێن کە کاک مەسعود مافی سێبارە کاندیدبونوەی نیە ، ئەوە هیچ خۆشیان ئامادە نین کەسیان بۆ ئەو پۆستە کاندید بکەن ، سەرباری ئەمە ئەبێت خەریکی بگرەو بێنەو دانوستان‌و وتوێژ بن لەسەر ئەوەی چۆن بەڕێزیان جارێکی دی بەڕەزامەندی هەموان ببێتەوە بەسەرۆک .\nهەمو شتەکان ئەڵێن پێئەچێت بیروڕاو داکۆکیکردن لەئازادی لای هیچ هێزیکی سیاسی کوردستان شایەنی ریسک‌و سەرئێشە نەبێت‌و هەموان لەبری داکوکیکردن لەو مژدەو بەڵێنانەی هەزاران کەس لەپێناویدا شەهید بون، دەست بەکڵاوی خۆیانەوە ئەگرن بۆ ئەوەی با نەیبات . لەسەروەختێکی تردا داهاتو ، هەقی ئەم مێژوە پڕ لەدڕدۆنگی‌و تاریکیە لەکوردستان ئەکاتەوە . داهاتو هیچ نیە جگە لەچەکەرەکردنی ئەو شتە باش یان خراپانەی لەئێستادا ئەچێنرێن .


باشترین ئەو لاپتۆپانەی لە کۆنگرەی CES 2019 ـەدا نمایش کران – کەی ئای تی ئێن\nکۆمپیوتەر 11, كانونی دووه‌م 2019\nباشترین ئەو لاپتۆپانەی لە کۆنگرەی CES 2019 ـەدا نمایش کران\nچەند کاتژمێرێکی کەم ماوە بۆ کۆتایهاتنی کۆنگرەی CES 2019 لە لاس ڤێگاسی ویلایەتی نیڤادای ئەمریکا، چەندان بەرهەمی ئەلکترۆنی ناوازە لە کۆنگرەکەدا نمایش کران، لاپتۆپەکانیش بەشێکی کۆنگرەکە بوون و لە لایەن چەند کۆمپانیایەکەوە نمایش کران. کەی ئای تی ئێن باشترین ئەو لاپتۆپانەتان پێ دەناسێنێت کە لە ماوەی بەڕێوەچوونی کۆنگرەکەدا نمایش کرابوون.\nلاپتۆپە نوێیەکەی کۆمپانیای HP خاوەن ڕوونمایەکی قەبارە ١٧.٣ ئینجە بە ڕوونی Full HD و بە خێرایی ٦٠ هێرتز، خاوەن نەوەی نۆیەمی پڕۆسێسەری Intel Core i7 ـە لەگەڵ گرافیک کارتی Nvidia GeForce RTX 2060، لەگەڵ ئەوەشدا خاوەن ٢ بیرگەی ناوەکییە لە جۆری SSD بە قەبارەی ١ تێرابایت و ٨ گێگابایت. لەم مانگەدا بە نرخی دەستپێکی ٢.٥٤٩ دۆلارەوە دەست دەکرێت بە فرۆشتنی.\nنەوە نوێیەکەی لاپتۆپی ALIENWARE M17 تەنکترە لە نەوەی پێش خۆی. خاوەن ڕوونمایەکە بە قەبارەی ١٧.٣ ئینج و ڕوونی 4K و خێرایی ٦٠ هێرتز، خاوەن نەوەی هەشتەمی پڕۆسێسەری Intel Core i9 ـە، لەگەڵ ڕامێک لە جۆری DDR4 بە فراوانی ١٦ گێگابایت و ٢ بژاردەی بیرگەی ناوەکی لە جۆری SSD بە فراوانی ٥١٢ گێگابایت و ١ تێرابایت+٨ گێگابایت. هەروەها بژاردەی گرافیک کارتەکانی RTX 2060 ،RTX 2070 Max-Q، و RTX 2080 Max-Q ـیشی لێ بەردەست دەبێت و نرخی لە ١.٦٤٩ دۆلارەوە دەست پێدەکات.\nلاپتۆپە نوێیەکەی کۆمپانیای ڕەیزەر خاوەن ڕوونمایەکی قەبارە ١٥.٦ ئینجە بە ڕوونی 4K، خاوەن ڕامێکی جۆری DDR4 ـە بە فراوانی ١٦ گێگابایت و ٢ بژاردەی بیرگەی ناوەکی لە جۆری SSD بە قەبارەکانی ٢٥٦ و ٥١٢ گێگابایت و خاوەنی نەوەی هەشتەمی پڕۆسێسەری Intel Core i7 ـە. بژاردەی گرافیک کارتی RTX لە جۆرەکانی 2060 و 2070 و 2080 بەردەست دەبێت. لە ٢٩ ـی ئەم مانگەدا بە نرخی ٢.٢٩٩ دۆلار بەردەست دەکرێت.\nلاپتۆپە نوێیەکەی کۆمپانیای ئەیسوس خاوەن ڕوونمایەکی قەبارە ١٧.٣ ئینجە بە ڕوونی Full HD، خاوەن نەوەی هەشتەمی پڕۆسێسەری Intel Core i9 ـە و خاوەن ڕامێکە لە جۆری DDR4 بە فراوانی ٦٤ گێگابایت و بیرگەیەکی ناوەکی لە جۆری SSD بە فراوانی ٥١٢ گێگابایت و خاوەن گرافیک کاردی Nvidia GeForce RTX 2080 ـە. لە چارەکی یەکەمی ئەمساڵدا بەردەست دەکرێت و نرخیشی لەگەڵ بەردەست کردنیدا ئاشکرا دەکرێت.\nلاپتۆپە نوێیەکەی لینۆڤۆ خاوەن ڕوونمایەک دەبێت بە قەبارەی ١٤ ئینج بە ڕوونی Full HD. خاوەن نەوەی هەشتەمی پڕۆسێسەری Intel Core i7 دەبێت لەگەڵ ٢ بژاردەی ڕامی جۆری LPDDR3 بە فراوانی ٨ و ١٦ گێگابایت لەگەڵ بژاردەی ناوەکی لە جۆری SSD بە فراوانی ٢٥٦ گێگابایت و ٥١٢ گێگابایت و ١ تێرابایت. هەروەها خاوەن گرافیک کارتی جۆری Intel integrated و ناسێنەرەوەی دەموچاوی Windows Hello و بڵندگۆی Dolby Atmos دەبێت. لینۆڤۆ لە مانگی ٥ ـی ئەمساڵەوە بە نرخی ١.٥٠٠ دۆلار دەست دەکات بە فرۆشتنی.\nلاپتۆپە نوێیەکەی کۆمپانیای ئەیسوس خاوەن ڕوونمایەکی قەبارە ١٧ ئینجە بە ڕوونی Full HD. خاوەن نەوەی هەشتەمی پڕۆسێسەری Intel Core i7 ـە لەگەڵ ڕامێک بە فراوانی ٦٤ گێگابایت و بیرگەیەکی ناوەکی لە جۆری SSD بە قەبارەی ٤ گێگابایت و گرافیک کارتی NVIDIA Quadro P3200. هەروەها خاوەن هەستەوەری پەنجەمۆر و ناسێنەرەوەی دەموچاوی Windows Hello ـە. نرخی نەزانراوە بەڵام لە چارەکی یەکەمی ئەمساڵدا دەست دەکرێت بە فرۆشتنی.\nلاپتۆپە نوێیەکەی کۆمپانیای LG خاوەن ڕوونمایەکە بە قەبارەی ١٧ ئینج. خاوەن نەوەی هەشتەمی پڕۆسێسەری Intel Core i7 ـە، لەگەڵ ڕامێک بە فراوانی ١٦ گێگابایت و بیرگەیەکی ناوەکی لە SSD بە قەبارەی ٥١٢ گێگابایت، خاوەن گرافیک کارتی Intel UHD Graphics 620 و هەستەوەری پەنجەمۆرە. لە کۆتایی ئەمساڵدا بە نرخی ١.٧٠٠ دۆلار بەردەست دەکرێت.\nلاپتۆپە نوێیەکەی کۆمپانیای DELL خاوەن ڕوونمایەکە بە قەبارەی ١٣.٣ ئینج و هەستیارە. خاوەن بژاردەی نەوەی هەشتەمی پڕۆسێسەری Intel Core i3 و i5 و i7 ـە، لەگەڵ ڕامێک لە جۆری LPDDR3 بە فراوانی ١٦ گێگابایت و بیرگەیەکی ناوەکی لە جۆری SSD بە فراوانی ٢٥٦ گێگابایت و گرافیک کارتی Intel UHD Graphics 620. لاپتۆپە نوێیەکە ئێستا بە نرخی دەستپێکی ٨٩٩ دۆلار لە وێبسایتی فەرمی DELL بەردەستە.\nنەوە نوێیەکەی Acer Swift 7 تەنکترە و کێشی کەمترە لە چاو نەوەی پێش خۆی. خاوەن ڕوونمایەکی قەبارە ١٤ ئینجە و ڕوونمایەکەی هەستیارە، خاوەن نەوەی هەشتەمی پڕۆسێسەری Intel Core i7 ـە لەگەڵ ڕامێک لە جۆری LPDDR3 بە فراوانی ٨ گێگابایت و بژاردەی بیرگەی ناوەکی لە جۆری SSD بە قەبارەی ٢٥٦ و ٥١٢ گێگابایت. لە مانگی ٥ ـی ئەمساڵ بە نرخی ١.٧٠٠ دۆلار بەردەست دەکرێت.\nگشت تایبەتمەندییەکانی Acer Swift 7\nکۆمپانیای HP بژاردەی ڕوونمای جۆری AMOLED ـی لە لاپتۆپی Spectre x360 ـی نمایش کرد، لاپتۆپەکە قەبارەی ١٥ ئینجە و خاوەن نەوەی هەشتەمی پڕۆسێسەری Intel Core i7 ـە، لەگەڵ ڕامێک بە فراوانی ١٦ گێگابایت و بیرگەیەکی ناوەکی لە جۆری SSD بە قەبارەی ٥١٢ گێگابایت. بژاردە نوێیەکە لە مانگی ٣ ـی ئەمساڵ بە نرخێکی نەزانراوەوە بەردەست دەکرێت.\nلاپتۆپە نوێیەکەی کۆمپانیای ئەیسوس خاوەن ڕوونمایەکە بە قەبارەی ١٤ ئینج و نۆچ لە ڕووی دەرەوەی سەر ڕوونماکەیدا بوونی هەیە. خاوەن نەوەی هەشتەمی پڕۆسێسەری Intel Core i7 ـە، لەگەڵ ڕامێک بە فراوانی ١٦ گێگابایت و بیرگەیەکی ناوەکی لە جۆری SSD بە قەبارەی ١ تێرابایت و گرافیک کارتی Nvidia GeForce MX150. بە نرخێکی نەزانراوەوە لە چارەکی یەکەمی ئەمساڵدا بەردەست دەکرێت.\nکۆمپانیای ئەیسوس چالاکترینی کۆنگرەکە بوو. جیاوازی ئەم لاپتۆپە لەگەڵ لاپتۆپەکانی تری کۆمپانیاکە ئەوەیە کە ئەم دانەیەیان سیستەمی Chrome OS ـی لەسەر جێگیر کراوە، لاپتۆپەکە خاوەن ڕوونمایەکە بە قەبارەی ١٤ ئینج، هەروەها خاوەن بژاردەی نەوەی هەشتەمی پڕۆسێسەری ئینتێڵ M3-8100Y و i5-8200Y و i7-8500Y ـە، لەگەڵ ڕامێک بە فراوانی ٨ گێگابایت و بیرگەیەکی ناوەکی بە قەبارەی ١٢٨ گێگابایت. لەگەڵ ئەوەشدا ڕوونماکەی توانای هەیە ٣٦٠ پلە بجوڵێندرێت. لاپتۆپەکە بە نرخی ٥٦٩ دۆلار لە کۆتاییەکانی ئەمساڵدا بەردەست دەکرێت.\nتاگەکان Acer Alienware Asus CES 2019 Chromebook hp Lenovo LG razer لاپتۆپ هەواڵ


رۆژی عاشقان – Knwe.org\nسەرەکی » وتار » رۆژی عاشقان\nعوسمان قادر خزر*\nزۆر شت ده‌رباره‌ی رۆژی عاشقان و یاده‌وه‌رییه‌كانیان نووسراوه و ده‌نووسرێت.\nله كۆنه‌وه هه‌ر وڵاته و هه‌ر كۆمه‌ڵگه‌یه‌ك به جۆرێك پێناسه‌ی تایبه‌تی بۆ ده‌كه‌ن. له‌به‌ر ئه‌وه‌ی خۆشه‌ویستی به‌راستی شتێك نییه كه به ئاسانی مرۆڤ بتوانێ وه‌سفی ته‌واوه‌تی بكات و عه‌شق شتێك نییه بتوانرێ وه‌سفی ته‌واوه‌تی بۆ بكرێت. له‌به‌رئه‌وه چه‌ندین پێناسه‌ی هه‌یه و جۆره‌ها عه‌شقیش هه‌ن. بۆیه وا چاكه بگه‌ڕێین بۆ پێناسه‌یه‌ك كه په‌شیمانی به‌دوادا نه‌بێت و بچێته دڵه‌وه و به پاك و خاوێنی بمێنێته‌وه. له‌به‌ر ئه‌وه ده‌ڵێم كه عه‌شق یان خۆشه‌ویستی لای زۆر كه‌س بایه‌خی نه‌ماوه و تێی نه‌گه‌یشتوون و بۆ ماوه‌یكی كه‌م به‌كاری دێنن، چونكه له ده‌روونێكی پاك و پوخته‌وه نه‌هاتووه.\nگه‌ر به‌م جۆره بڕوات (مۆبایل) و (نێرگه‌له) لای زۆر كه‌س جێگه‌ی (عه‌شق)ی گرتۆته‌وه و عه‌شقی راسته‌قینه‌ی كاڵ كردۆته‌وه. گه‌ر به وردی له‌م باره‌یه‌وه بكۆڵینه‌وه بۆمان ده‌رده‌كه‌وێت كه عه‌شق لای زۆربه‌ی گه‌نجان جیابوونه‌وه‌ی عاشقان له یه‌كتری رۆژ به رۆژ له زیادبووندایه، ئه‌وه‌ش ده‌گه‌ڕێته‌وه بۆ ئه‌وه‌ی تا ئێستا ئه‌و جۆره كه‌سانه مانای عه‌شق تێنه‌گه‌یشتوون و نه‌یانزانیوه كه چۆن بایه‌خی پێبده‌ن و له رێگه‌ی راستیه‌وه په‌یڕه‌وی بكه‌ن و پابه‌ندبن به‌و عه‌شقه پیرۆزه‌وه. كه له كۆندا هه‌بووه و پاك و خاوێن و جێگه‌ی ره‌زامه‌ندی یه‌زدان و له‌سه‌ر بنه‌مای راستی و پاكی بنیات نراوه.\nده با رۆژی عاشقان له‌م چه‌ند خاڵانه‌ی خواره‌وه‌دا كۆبكه‌ینه‌وه:\n1. با هه‌موو دۆستی یه‌كتر بین و یه‌كترمان خۆش بوێت و عه‌شقیش جێگه‌ی ره‌زامه‌ندی خودا بێت.\n2. با عه‌شقی نێوان دوو كه‌س له ناخی دڵه‌وه بێت و بۆ كاتێكی دیاریكراو نه‌بێت.\n3. خواردنی حه‌رام عه‌شق پیس ده‌كات.\n4. به یه‌ك ئامانج به‌ره‌و عه‌شق بڕۆین.\n5. له‌كاتی نانخواردنی به‌یانیان (مۆبایل ) به‌كارنه‌هێنرێت.\n6. به‌رنه‌دانی ده‌ستی یه‌كتر له‌كاتی لافاودا.\n7. نابێت هیچ كات هاوسه‌ره‌كان یه‌كتری فه‌رامۆش بكه‌ن.\n8. ده‌بێت عاشقان یه‌ك دڵیان هه‌بێت و نه‌گۆڕ بێت.\n9. مۆسیقایه‌ك خۆشه بۆ هاوسه‌ران كه هه‌ردووكیان په‌سه‌ندی بكه‌ن.\n10. هه‌وڵمه‌ده درۆ له‌گه‌ڵ هاوسه‌ره‌كه‌ت بكه‌یت.\n11. ده‌بێت عاشقان ئاگاداری ئامانجه دووره‌كانیان بن.\n12. هه‌وڵبدرێت شتی پڕوپوچ نه‌یه‌ته نێوان دوو دڵه‌وه.\n13. ئه‌گه‌ر عاشقان یه‌ك گوڵیان بینی با هه‌ردووكیان بۆنی بكه‌ن.\n14. په‌یمان به هاوسه‌ره‌كه‌ت مه‌ده به شتێك كه بۆت نه‌كرێت.\n15. په‌یڕه‌وی ئه‌م خاڵانه‌ی سه‌ره‌وه جیابوونه‌وه‌ی عاشقان كه‌مده‌كاته‌وه.\nله كۆتاییدا ده‌ڵێم: كوڕ و كچ ده‌بێت قه‌ناعه‌تیان هه‌بێت به‌و به‌شه‌ی كه خوا پێی داون و پشت ئه‌ستوور بن به تێكۆشانی خۆیان و راستییه‌كان له‌یه‌كتر نه‌شارنه‌وه و ده‌بێت بگه‌ڕێنه‌وه بۆ نه‌ریتی باوك و باپیرانمان و عه‌شقه راسته‌قینه‌كه‌ی كۆمه‌ڵگه‌ی كورده‌واریمان.\nخواش پاڵپشتی هه‌موو مرۆڤێكی راست و پاكه.\n*سه‌رپه‌رشتیاری په‌روه‌رده‌یی خانه‌نشین\nهەڵە لە خۆمانەوەیە نەک لە میدیای یەکێتی


ئەو خانمانەی زۆر دائەنیشن ئەم بابەتە بخوێننەوە\n12/7/2021 06:12 PM\nدانیشتنی لەڕادەبەدەر کۆمەڵێک زیانی لێدەکەوێتەوە و ئێمە لەم بابەتەدا ئەم کێشە و لێکەوتانە سەبارەت بە خانمەکان تاوتوێ دەکەین. دانیشتن لە رێگەی جۆراوجۆرەوە زیان بە جەستەی کەسەکان دەگەیەنێت و هەرچی ماوەی دانیشتەنەکە زۆر بێت، تەمەنی کەسەکە کەم دەبێتەوە و بەداخەوە وەرزش کردنیش ناتوانێ ئاسەوارە زیانبەخشەکانی لەناو ببات.\nدانیشتنی لەڕادەبەدەر پەیوەندی بە کێشەکانی دڵ و دەمارەوە هەیە و مەترسیی شەکرە لە خانمەکاندا بەرز دەکاتەوە و هەروەها لەوانەیە هۆکار بێت بۆ کێشەکانی مێشک. هەرچی تەمەنی کەسەکە بەرز بێتەوە، مەترسییەکانی دانیشتن زیاد دەبێت، بۆ نموونە ئەگەری توشبوون بە بێ‌توانایی لە بەڕێدا رۆیشتن و لەدەستچوونی عەقڵ هەیە. ئەم خانمانە بەگشتی خێراتر ئاسەواری پیری لەسەر جەستە و روخساریان دەنیشێت.\nئەو لاوازبوونەوەی لە دەرئەنجامی دانیشتنی زۆرەوە دێتە ئاراوە، توانایی ئێوە بۆ بەرگری لەبەرانبەر نەخۆشی و ئازارەکاندا کەم دەکاتەوە و بەم جۆرە ماوەیەکی زیاتر دەبێ لە جێگەدا بکەون بۆ ئەوەی چاک ببنەوە. خانمان بەگشتی تەمەنیان لە پیاوان درێژترە، هەڵبەت بەو مەرجەی رووبەڕووی لاوازیی جەستەیی و زەینی نەبنەوە.\nبەگشتی ئەو خانمانەی هەموو رۆژێک زیاتر لە 10 کاتژمێر دادەنیشن، تەندروستیان ناجێگیرە. بەخۆشحاڵییەوە ئەم توێژینەوەیە دەریخستووە ئەو خانمانەی رادەی دانیشتنی خۆیان کەم دەکەنەوە، بەخێرایی مەترسییە تەندرستییەکان لەسەریان لادەچێت.


به‌رنامه‌ی هه‌له‌و واشنتن: ئاماده‌کاریـیه‌کان بۆ ئازادکردنی موسڵ\nله ئێسـتادا به‌رپـرسانی عێراق و زۆرێـک له ده‌زگاکانی ڕاگه‌یاندن باس له نزیکبوونه‌وه‌ی شه‌ڕی ڕزگارکردنی شاری موسڵ له داعش ده‌که‌ن.\nفڕۆکه‌کانی له‌شـکری عێراق به هه‌زاران نامه و بڵاوکراوه‌یان به‌سه‌ر شاری موسڵدا به‌رداوه‌ته‌وه و تیایاندا به دانیشـتوانیان گوتووه هێزه چه‌کداره‌کان ئاماده‌ن هاوکاریـیان بکه‌ن بۆ ڕزگارکردنی شاره‌که‌یان له داعش.\nهاوکات سه‌لیم جبوری سه‌رۆکی په‌رله‌مان که بۆخۆی که‌سایه‌تیـیه‌کی سووننه‌یه، سه‌ردانی هه‌ولێری کردووه و له‌وێ له‌گه‌ڵ کاربه‌ده‌سـتانی کورد تاووتوێی مه‌سه‌له‌ی کردنه‌وه‌ی سه‌ربازه‌گه‌ی نوێی بۆ مه‌شق و ڕاهێنانی خۆبه‌خشان کردووه، ئه‌وانه‌ی ئاماده‌ن به‌شـداری له ڕزگارکردنی موسڵدا بکه‌ن.\nله لایه‌کی دیکه ئه‌سیل نوجێفی پارێزگاری موسڵ له لێـدوانێـکی ڕۆژنامه‌وانیدا گوتویه‌تی ئاماده‌کاریـیه‌کان بۆ ڕزگارکردنی موسڵ گه‌یشتوونه‌ته قۆناغی پـێشـکه‌وتوو. ئاماژه‌ی بۆ ئه‌وه‌ش کردووه هێزه‌کانی حه‌شدی شه‌عبی به‌شـداری ناکه‌ن تاوه‌کو داعش مه‌سه‌له‌که نه‌قۆزێته‌وه و شه‌ڕه‌که به شه‌ڕی تایفی بۆ خه‌ڵـکی وێنا نه‌کات، به‌ڵام له هه‌مان کاتدا گوتویه‌تی بۆ به‌شداری پـێشـمه‌رگه مه‌سه‌له‌که جیاوازه له‌به‌ر زۆر هۆکار، له‌وانه موسڵ و ناوچه‌کانی هه‌رێم به یه‌که‌وه به‌سـتراونه‌ته‌وه و خه‌ڵـکی زۆری موسڵ له ئێسـتادا له هه‌رێمی کوردسـتانن.\nپـێشـتر هادی عامری سه‌رۆکی ڕێـکخراوی به‌دری شیعه‌کان گوتبوی پاش ڕزگارکردنی تکریت به‌ره‌و موسڵ ده‌ڕۆن.\nپـرسیار لێره‌دا ئه‌وه‌یه ئایا به‌شـداری پـێشـمه‌رگه له ڕزگارکردنی موسڵ له به‌رژه‌وه‌ندی هه‌رێمی کوردسـتاندایه؟ ئه‌گه‌ر هاتوو هێزه‌کانی حه‌شدی شه‌عبی به‌شـداری له ڕزگارکردنی موسڵدا کرد ئایا پـێشـمه‌رگه هاوکاریـیان ده‌کات؟\nفازڵ به‌شاره‌تی، ئه‌ندامی ئه‌نجومه‌نی سه‌رکردایه‌تی پارتی دیموکراتی کوردسـتان.\nمه‌حمود عومه‌ر، ئه‌ندامی لیژنه‌ی کاروباری پـێشـمه‌رگه له‌سه‌ر لیستی گۆڕان.\nشوان ڕابه‌ر، ئه‌ندامی سه‌رکردایه‌تی کۆمه‌ڵی ئیسلامی.


لە پاش یارییەکە مێسی سوپرایزێکی بۆ کرد\nشەوی ڕابردوو لاوێکی ئەفریقی بە 10 خولەک یاریکردن بۆ یانەی بەرشەلۆنە ناوی چووە مێژووی یانەکەوە، پاش یارییەکەش مێسی کاپتنی یانەکە سوپرایزێکی بۆ کرد.\nشەوی ڕابردوو لە یاری بەرامبەر یانەی ڕیاڵ بیتس، ڤاڵڤێردی، ڕاهێنەری یانەی بەرشەلۆنە مێردمنداڵێکی بەناوی ئینسۆ فاتی بردە ناو یاریگا و لەجێگەی مێسی و سوارێز و دێمبلێ لە هێڵی پێشەوەی یانەکەی یاریکرد، کە تەمەنی تەنها 16 ساڵ و 10 مانگە.\nئینسۆ فاتی بە 10 خولەک یاریکردن ناوی چووە مێژووی یانەکەیەوە، چونکە بچوکترین یاریزانە لە ماوەی 78 ساڵی ڕابردوودا بەشداری یارییەکی فەرمی بەرشەلۆنە بکات.\nهاوکات لە دوای تەواوبوونی یارییەکە کاپتنی یانەی بەرشەلۆنە لیۆنێل مێسی کە بەهۆی پێکانەوە بەشداری یارییەکەی نەکرد، لە نزیک ژووری خۆگۆڕینی یاریزانان چاوەڕوانی ئینسۆ فاتی کرد و لە کاتی بینینیدا بۆ پشتگیریکردن لەو یاریزانە لاوە باوەشی پێداکرد، کە ئەوەش دەنگدانەوەیەکی زۆری لە میدیاکاندا دروستکرد.\nئیسۆ فاتی کە خەڵکی وڵاتی غینیایە و لە خولەکی 78ی یارییەکەدا چووە ناو یاریگا، لە دوای یارییەکە ڕایگەیاند: ” کە یارییەکە تەواو بوو ماوەیەک لە یاریگادا مامەوە، چونکە هێشتا بڕوام نەدەکرد ئەوە منم لە کامپنۆ یاری دەکەم”.\n20:33 یه‌ك شه‌ممه 20 تشرینی یه‌كه‌م 2019\n23:13 هه‌ینی 18 تشرینی یه‌كه‌م 2019\nمەزڵوم کۆبانی بۆ ئەمریکا: پاکتاوی ڕەگەزی قبوڵ ناکەین\n18:03 سێ شه‌ممه 15 تشرینی یه‌كه‌م 2019\nدەنگى تەقینەوەیەک لە چیاى ئەزمەڕ بیسترا و “دوو کەس گیانیان لەدەستدا”


په‌رتوکا پیرۆز » كارێن هنارتیان » به‌شێ 27\nپاولۆسی ب گەمیێ بەرەڤ رۆمایێ دبەن\nدەمێ بڕیار هاتیە دان كو ئەم ب گەمیێ بچینە ئیتالیا، پاولۆس و هندەك گرتیێن دی رادەستی سەرلەشكەرەكێ سوپایێ ئیمپراتۆری كرن، ناڤێ وی یولیۆس بوو.\nئەم ل گەمیەكێ ژ باژێڕێ ئەدرەمیتێ سیار بووین، كو ل بەر بوو بچیتە هندەك جهان ل كنارێن هەرێما ئاسیایێ، ئەم ب رێ كەفتین و ئەرستارخۆس ژ باژێڕێ سالونیكی ژ هەرێما مەقدۆنیا ل گەل مە هات.\nل رۆژا پاشتر ئەم گەهشتینە سایدا. یولیۆسی رەفتارەكا باش ل گەل پاولۆسی كر و دەستویری دایێ كو سەرەدانا هەڤالێن خۆ بكەت، دا پێدڤیێن خۆ ژ وان وەرگریت.\nپاشی ئەم ژ وێرێ ب گەمیێ ب رێ كەفتین و د پشت[a] قوبرس را چووین، چنكو با دژی مە دهات.\nدەمێ ئەم د نیڤا وێ دەریایا بەرامبەری هەرێمێن كیلیكیا و پامفیلیایێ را دەربازبووین، ئەم ل بەندەرێ میرا ل هەرێما لیكیایێ پەیا بووین.\nل وێرێ سەرلەشكەری گەمیەك دیت یا باژێڕێ ئەسكەندەریێ بوو بەرەڤ ئیتالیا دچوو، ئەم لێ سیار كرین.\nگەمیێ ئەم هێدی هێدی ب گەلەك رۆژان برین و ب زۆری ئەم گەهشتینە نێزیكی كنیدۆسێ. بای نەهێلا ئەم پتر بچین، لەوما ئەم د پشت گزیرتەیا كریت را ل نێزیكی سەلمۆنی دەرباز بووین.\nب زۆری ئەم گەهشتینە جهەكی دبێژنێ «بەندەرێن جوان» كو ل نێزیكی باژێڕێ لاسەیایێ بوو.\nدەمەكێ درێژ ب سەرڤە چووبوو و وەغەركرن ب رێكا دەریایێ ب مەترسی كەفتبوو، ئێدی رۆژیگرتن[b] ژی دەرباز ببوو، لەوما پاولۆسی شیرەت ل وان كر\nو گۆت: «گەلی زەڵامان، ئەز دبینم ئەڤ وەغەرە دێ یا ب زەحمەت و زیانەكا مەزن بیت، نە ب تنێ ل سەر باری و گەمیێ، لێ ل سەر ژیانا مە ب خۆ ژی،»\nلێ سەرلەشكەری پتر گوهداریا سەرۆكێ گەمیڤانان و خودانێ گەمیێ دكر ژ گۆتنا پاولۆسی.\nبەندەر ب كێر دەربازكرنا وەرزێ زڤستانێ نەدهات، لەوما پڕانیا وان بڕیار دا ژ وێرێ بچن، ب وێ هیڤیێ كو ئەو بشێن خۆ بگەهیننە فینكس و زڤستانێ ل وێرێ ببورینن، كو ئەو بەندەرەكە ل كریت، بەرێ وێ یێ ل باشوورێ رۆژئاڤا و باكوورێ رۆژئاڤا.\nدەمێ بایەكێ هێدی ژ باشووری ڤە هاتی، وان هزركر ئەو گەهشتنە مەبەستا خۆ، ئینا لەنگەر[c] راكر و ژ نێزیك ڤە د بەر كریت را دەرباز دبوون،\nلێ پشتی دەمەكێ كورت، هڕوبایەكێ دژوار هات، دبێژنێ ‹ئوراكیلون›[d]\nوی ل گەمیێ دا و ئێدی گەمی نەشیا روی ب روی بای بچیت، ئەڤجا مە دەست ژێ بەردان و باڕۆڤەیێ ئەم برین.\nدەمێ ئەم د پشت گزیرتەیەكا بچویك را دەرباز دبووین، ناڤێ وێ كاودا بوو، ب زۆری مە شیا دەستێ خۆ دانینە سەر بەلەمێ.\nپشتی ئەو بلند كریە د گەمیێ دا، گەمیڤانان نیڤا گەمیێ ب وەریسان شداند. ئەو دترسیان ل ‹سیرتس›[e] بنێ گەمیێ ژ ئەردی بگریت، لەوما وان باگرێن گەمیێ ئینانە خوار و هۆسا گەمی دهاتە هاژوتن.\nژ بەر دژواریا باڕۆڤەیێ ل سەر مە، وان ل رۆژا پاشتر دەست ب هاڤێتنا بارێ گەمیێ كر.\nل رۆژا سێیێ وان ب دەستێن خۆ كەلوپەلێن گەمیێ هاڤێتن.\nگەلەك رۆژان مە رۆژ و ستێر نەدیتن و باڕۆڤە ل سەر مە هەر یا دژوار بوو، ئێدی هەمی هیڤیێن قورتالبوونا مە هاتنە بڕین.\nدەمەكێ درێژ بوو وان خوارن نە خواری، ئینا پاولۆس د ناڤ وان دا رابوو و گۆت: «گەلی زەڵامان، پێدڤی بوو هەوە گوهێ خۆ دابا من و ژ كریت نەدابا رێ، هوین دا خۆ ژ ڤێ زەحمەت و زیانێ پارێزن.\nنوكە ئەز هیڤیێ ژ هەوە دكەم بێ ئومێد نەبن، چنكو كەس ژ هەوە ژیانا خۆ ژ دەست نادەت، ب تنێ گەمی دێ تێك شكێت،\nچنكو شڤێدی فریشتەیەكێ وی خودایێ ئەز یێ ویمە و خزمەتا وی دكەم، ل نك من راوەستیا\nو گۆت: ‹پاولۆس، نەترسە! دڤێت تۆ ل بەرامبەری قەیسەری راوەستی و ئەڤە ل سەر خاترا تە، خودێ دێ ژیانا هەمی رێڤنگێن ل گەل تە پارێزیت!›\nئەڤجا گەلی زەڵامان، د پشتڕاست بن، چنكو من باوەریا ب خودێ هەی، كو دێ وەسا چێبیت، هەروەكو بۆ من هاتیە گۆتن.\nلێ دڤێت گەمی ب ئەردێ گزیرتەیەكێ بكەڤیت.»\nل شەڤا چواردێ، كو هێشتا ئەم د دەریا ئەدریاتیك دا دهاتینە هاژوتن، ل نیڤا شەڤێ گەمیڤانان هزر كر كو ئەو یێن نێزیكی هشكاتیێ بووین.\nوان كویراتیا ئاڤێ پیڤا، دیت كو بیست بەژنە، پشتی پیچەكێ پێشڤە چووین، جارەكا دی پیڤا، دیت كو پازدە بەژنە.\nئەو دترسیان كو ئەم ب جهەكێ كەڤرین بكەڤین، لەوما چوار لەنگەر ژ پاشیا گەمیێ بەردان و نڤێژ دكر كو رۆژ ل وان بهەلێت.\nلێ دەمێ گەمیڤانان بزاڤ كری ژ گەمیێ بڕەڤن و بەلەم داهێلایە دەریایێ، ب وێ بەهانەیێ كو وان دڤێت ژ پێشیا گەمیێ لەنگەران بەردەنە خوارێ،\nپاولۆسی گۆتە سەرلەشكەری و سەربازان: «ئەگەر ئەڤ گەمیڤانە نەمیننە د گەمیێ دا، هوین نەشێن قورتال ببن.»\nئینا سەربازان وەریسێن بەلەمێ بڕین و هێلا بكەڤیتە د ئاڤێ دا.\nبەری سپێدێ، پاولۆسی هیڤی ژ هەمیان كر كو تشتەكی بخۆن و گۆت: «ئەڤە رۆژا چواردێیە هوین د بن فشارێ ڤەنە و برسی ماینە و هەوە چ نەخوارییە.\nژ بەر هندێ هیڤی ژ هەوە دكەم، هوین تشتەكی بخۆن، چنكو ئەڤە بۆ قورتالبوونا هەوەیە و مویەك ژ سەرێ كەسێ ژ هەوە ناكەڤیت.»\nپشتی وی ئەڤە گۆتی، نانەك هەلگرت و ل بەرامبەر هەمیان سوپاسیا خودێ كر، كەركر و دەست ب خوارنێ كر.\nوی دەمی هەمی ب ئومێد كەفتن و وان ژی خوارن خوار.\nئەم هەمی ئەوێن د گەمیێ دا، دوو سەد و حەفتێ و شەش كەس بووین.\nپشتی ژ خوارنێ تێر بووین، گەنم هاڤێتە د دەریایێ دا، دا گەمیێ سڤك بكەن.\nدەمێ بوویە سپێدە، ئەوان نەدزانی كا ئەو گەهشتینە كیژ ئەردی، لێ وان كەنداڤەك دیت، كنارێ وێ خیز بوو. ئینا بڕیار دا، ئەگەر بشێن، گەمیێ بهاژونە وێرێ.\nوان لەنگەر قەتاندن و هێلانە د دەریایێ دا و وەریسێن ب دەستكێن ئاراستەكرنا گەمیێ ڤە سست كرن و باگرا پێشیێ ل بەر بای بلند كر و قەستا كناری كر.\nلێ گەمی كەفتە د ناڤ پێلێن دژوار دا و بنێ وێ ب گرەكی كەفت كو یێ بن ئاڤ بوو، ئەڤجا پێشیا وێ تێڕا چكلی و د جهـ دا ما، لێ ژ بەر دژواریا پێلان پاشیا وێ تێك دشكەست.\nنەخشەیێ سەربازان ئەو بوو كو گرتیان بكوژن، دا كەس مەلەڤانیا نەكەت و بڕەڤیت.\nلێ سەرلەشكەری ڤیا پاولۆسی قورتال كەت، ئینا نەهێلا ئەو نەخشەیێ خۆ ب جهـ بینن و فەرمان داكو ئەوێن دشێن مەلەڤانیا بكەن، ل بەراهیێ خۆ بهاڤێژنە ئاڤێ و دەركەڤنە هشكاتیێ.\nئەوێن ماین ژی، ب دویڤ وان را، هندەك ل سەر دەپان و هندەك ل سەر پارچەیێن گەمیێ بچن. هۆسا هەمی ب سلامەتی گەهشتنە هشكاتیێ.\na. 27:4 ئانكو ئەو لایێ با لێ نەدەت.\nb. 27:9 مەبەست پێ رۆژیگرتنا رۆژا كەفارەتێ* یا جوهیانە، كو دكەڤیتە دەستپێكا زڤستانێ.\nc. 27:13 q لەنگەر: ئاڵاڤێ راوەستاندنا گەمیێ یان بەلەمێیە.\nd. 27:14 پەیڤەكا یونانیە ئانكو بایێ باكوور و رۆژهەلاتی.\ne. 27:17 q سیرتس: بوڕەكە ل نێزیكی كنارێن لیبیا.\nكارێن هنارتیان به‌شێ 26


قائیمقامییەتى سلێمانى: سەرقاڵى پاککردنەوەى ڕێگاکانین\nفۆتۆ: قائیمقامییەتى سلێمانى\n2454 جار خوێندراوەتەوە\nقائیمقامییەتى سلێمانى ڕایگەیاندووە، به‌مه‌به‌ستی پاككردنه‌وه‌ی رێگاوبان و ڕاماڵێنی به‌فر و لابردنی ئاسته‌نگه‌كانی هاتوچۆكردن، تیمه‌كانی لیژنه‌ی فریاگوزاری خێرای قائیمقامییه‌ت تا ئێستا سه‌رقاڵی پاككردنه‌وه‌ی سه‌رجه‌م رێگاكانی ناوشارو ده‌ره‌وه‌ی شاره‌كانن.\nقائیمقامییەتى سلێمانى ئاماژەى بەوەشکردووە، تائێستا هیچ گرفتێک دروست نه‌بووه و پاککردنەوەی شەقامەکان بە ئاسایی بەڕێوەدەچێت.\nهاوکات ئاوات محەمەد قائیمقامی سلێمانی ڕوونیکردنەوە، به تیمێكی زۆر و ماندبونێكی زیاتر كار بۆ ڕزگاركردنی ئەو کەسانە دەکرێت کە بۆ بەسەربردنى کاتێکى خۆش ڕوو لە ناوچە شاخاوی و گەشتیارییەکان دەکەن و ڕووبەڕووى گرفت دەبنەوە.\nقائیمقامی سلێمانى داواشی لە هاوڵاتییان کردووە، خۆیان له‌ناوچه مه‌ترسیداره‌كان بپارێزن تا ئه‌و كاته‌ی كه‌شوهه‌وا له بار ده‌بێت.\nلە دوێنێوە شەپۆلێکى بەفر و باران ناوچەکانى هەرێمى کوردستانى گرتەوە و بەو هۆیەشەوە ئاستەنگى هاتوچۆ لە زۆربەى ڕێگاکانى هەرێم دروستبوو.\nلە سنورى پێنجوێن کە ساڵانە بەفرێکى زۆرى تیادا دەبارێت ئاستەنگى هاتوچۆ دروستدەبێت، بەڵام زانا عەبدولڕەحمان قائیمقامی پێنجوێن بۆ دیجیتاڵ میدیاى ئێن ئاڕ تى ڕایگەیاند، لە ئێستادا هیچ ئاستەنگیەکى هاتوچۆ لەو سنورە دروست نەبووە.


کۆتینهۆ لە پێناو گەڕانەوە بۆ لیڤەرپووڵ ئامادەیە مووچەکەی کەم بکرێتەوە – یاریگانێت\nدەستپێك/ئینگڵته‌را/کۆتینهۆ لە پێناو گەڕانەوە بۆ لیڤەرپووڵ ئامادەیە مووچەکەی کەم بکرێتەوە\nکۆتینهۆ لە پێناو گەڕانەوە بۆ لیڤەرپووڵ ئامادەیە مووچەکەی کەم بکرێتەوە\nیاریگا- وا دیارە فیلیپی کۆتینهۆ ئەو ڕاستیەی لا ڕوون بووەتەوە کە نە لە بارسێلۆنا ویستراوە و نە بایەرن میونخیش نیازیان لە بە هەمیشەیی کردنی ماوەی خواستنەکەی هەیە، بۆیە دەیەوێت بگەڕێتەوە بۆ ماڵی یەکەمی کە خۆی ئەستێرەی یەکەمی یانەکە بوو.\nبە گوێرەی زانیارییەکان کە ڕۆژنامەی “زە سەن”ی ئینگلیزی بڵاوی کردۆتەوە، یاریزانە بەڕازیلییەکە پەیوەندی بە یۆرگن کڵۆپی ڕاهێنەرەوە کردووە کە هاوکاری بکات لە گەڕاندنەوەی بۆ ئانفیڵد. بۆ ئەو مەبەستەش ئامادەیە مووچەیەکی کەمتر وەربگرێت.\nکۆتینهۆ لە یانەی بارسێلۆنا 220 هەزار دۆلار مووچەکەی بوو، لە کاتێکدا بەرزترین مووچەی یاریزانانی لیڤەرپووڵ موحەمەد سەڵاحە بە 200 هەزار دۆلار و یانەکەش ئامادە نییە لەوە زیاتر بە کەسیتر بدات.\nهەوڵەکانی کۆتینهۆ لە کاتێکدایە کە لە ئێستادا یانەکانی چێڵسی، ئارسیناڵ و تەنانەت لیستەر سیتی ناویان بەو یاریزانەوە دەبەسترێتەوە، ئەگەرچی بلووز بە گواستنەوەی تیمۆ وێرنەر ڕەنگە هەوڵی دیکە نەداتەوە بۆ ئەستێرە بەڕازیلییەکە.\nبۆ بیرهێنانەوە، ساڵی 2018 کۆتینهۆ بە بڕی 160 ملیۆن یۆرۆ لیڤەرپووڵی لە پێناو بارسێلۆنادا بە جێ هێشت. بەڵام نەیتوانی پێگە و ئاستەکەی پێشووتری خۆی بسەلمێنێت، بۆیە بە خواستن نێردرایە دەرەوە بۆ ڕیزەکانی بایەرن میونخ.\nبارسێلۆنا، بایەرن میونخ، کۆتینهۆ، لیڤەرپووڵ،


مۆسیقای بێ سنوور - هەولێر: Goethe-Institut Irak\nمۆسیقای بێ سنوور\nکونسێڕتێک لە هەوای ئازاد "هانی و ئۆرکێسترای بابیلۆن لە بەرلینەوە"\nئێوارەیەک بۆ مۆسیقا، کە سنوورە جوگرافیایی و مۆسیقاییەکانی ڕەت کرد و بەشداربووانی خستە جۆش و خرۆش.\nلەسەر بانگهێشتی پەیمانگەی گوێتە - عێراق لە رۆژی ٢٤/٤/٢٠١٨ هانا موجتەهیدی ژنە گۆرانیبێژی کورد و مۆسیقاران میکائیل چەنگیانی، دامیان باچکین، ئوگور گوێرگین و ڤالانتین لێندەر بە ڕێگای ئۆرکێسترای بابیلۆنی بەرلین و ئۆرکێسترای کوردستانی وەزارەتی ڕۆشنبیری حکومەتی هەرێمی کوردستان پێکەوە لەسەر سەکۆیێکی ئازادی سەرابانەکانی شار وەستان.\nکۆنسێرتەکە وەک کۆکاریێکی نێوان کۆمسۆلی گشتی کۆماری فیدرالی ئەلمانیا و پەیمانگەی گوێتە – هەولێر هاتە ئارا، هەروەها لەلایەن وەزارەتی ڕۆشنبیری حکومەتی هەرێمی کوردستان و کۆمیسیۆنی باڵای هەولێر بۆ نوژەنکردندەوەی قەڵاتی هەولێر (HCECR) و (BMW) پشتگیری کرا.\nقەڵاتی هەولێر، کە نیشانەیەکی مێژوویی هەولێرە و یەکێکە لە پاشماوە کەلتوورییە جیهانییەکانی ڕێکخراوی یونیسکۆ، گۆشەیەکی دڵڕفێنی بۆ ٤٠٠ مێوان ئامادەکردبوو.\nئۆرکێسترای کوردستان بە چەند ئاوازێکی میللی کوردی، ئێوارە مۆسیقاییەکەی کردەوە. پاشان سەکۆ بۆ هانی خاڵی کرا، هانی لە هەرێمی کوردستان زۆر ناسراوە و خۆی بۆ ئەو ئێوارە جوانە ئامادەکردبوو. تێیدا مۆسیقارەکانی بابیلۆنی ئۆرکێسترای بەرلین یاوەری هانایان کرد.\nئەوان پتر لە دوو ساڵە ئەو ئەرکەیان خستۆتە سەر شانی خۆیان، کە بە هۆی مۆسیقاوە سنوورەکان لابەرن و کەلتوور و مۆسیقای جۆراوجۆر بۆ دیالۆگ بانگهێشت بکەن. بۆیە شتێکی چاوەڕواننەکراو نەبوو، کە بە چەلە، پیانۆ، وێلۆن، زوڕنا و دەف و ژەنینی ئامێری هەمە جۆر، توانیان لەگەڵ ئاوازی تایبەتمەندی هانی مۆسیقاییکی نموونەیی گونجاو بهێننە ئارا و بەشداربوون بخەنە جۆش و خرۆش.\nئێوارەکە پێشوازیکردنێکی مۆزەخانەی فەرشچنینی قەڵاتی بەدواداهات. لەگەڵ تەماشای دیمەنی جوانی پارچە پێشاندراوەکان خواردنەوە و کێک و کولیچە پێشکەشی بەشداربووان کرا. بە گفتوگۆ و ئاوازێکی چاوەڕواننەکراوی مۆسیقا مێوانەکان تا نیوەشەو کاتەکەیان بەسەر برد.\nلە رۆژی ٢٦/٤/٢٠١٨ دا مۆسیقارەکان سەردانی کەمپی قوشتەپەیان کرد. لەوێش هانی و ئۆرکێسترای بابیلۆن بۆ دانیشتوانە سووریەکانی ئەو کەمپە کۆنسێرتێکی تایبەتیان پێشکەش کرد. پەیمانگەی گوێتە- عێراق لە ساڵی ٢٠١٦ وە لەم کەمپەدا چەندین پرۆژەی بۆ پەنابەران بەڕیوەبردووە. پتر لە ١٥٠ منداڵی کەمپەکە بەشداری کۆنسێرتەکەی هانی بوون، کۆنسێرتەکە وەک ڕووداوێکی خێزانی رۆلی خۆی بینی، بەوەی هیچ مەرزێک لە نێوان بەشداربووان و هونەرمەندەکان نەما، بە تایبەت کاتێک لاوانی بەهرەدار و دەنگخۆشی کەمپەکە ڕیگەیان درا میکرۆفۆن بگرنە دەست و خۆبگەیەننە پاڵ مۆسیقارەکان.


بەهرۆز جەعفەر: لێکەوتە هەرێمی و نێودەوڵەتییەکانی سەردانەکەی پاپا بۆ عێراق. – WTARIKURD\nلەوەتەی ئیسلام و مەسیحیەت هەیە زیاتر لە 2000 ساڵە مەرجەعی ژمارە یەکی مەسیحیەت و شیعە پێکەوە دا نە نیشتون. بەیەک گەیشتنی پاپای ڤاتیکان و ئایەتوڵڵا سیستانی نەک هەر خاڵی سەرەکی سەردانەکەی پاپا بو بۆ عێراق، بەڵکو ڕووداوێکی گەورەی مێژوویی و سیاسییەو بەشێک ئەبێت لە ئەڵقەو داینامیکیەتی ئاسایشی هەرێمایەتی.\nیەکەم/ کاراکتەری ئایەتوڵڵا سەید عەلی سیستانی\nسەید عەلی سیستانی، کەسایەتییەکی ئاڵۆزی هەیە. تاکە مەرجەعە لە جیھان کە تا ئیستا هیچ وتارێکی دەنگیی نی یە. زۆر لە ڕێکخراوانی جیھانی خەڵاتی گەورەیان داناوە بۆ ئەوانەی کە بتوانن تاکە یەک وتاری دەنگی سەید عەلی سیستانی پەیدا بکەن. ھەروەھا سەید سیستانی بە ڕزگارکەری مرۆڤ دائەنرێت و بە ئەڵقەی گەیاندن لە نێوان گەلانی جیھان دا. ئەمەش لە بەر فەتوا بەناوبانگەکانی دەربارەی بابەتی جینسی لە جیھان دا لە پێناو خزمەت کردنی مرۆڤایەتی. ئەو فەتوایەی زۆر بەناوبانگە کە گەنجێکی شیعی لێی ئەپرسێت ئایا حوکمی من چییە ئەگەر ئافرەتێکی سەر بە ئاینی بوزی بە سیغە بهێنم بۆ چێژ وەرگرتن و دوای تەواوبونی ماوەی سیغەکە ئافرەتەکە بگەڕێتەوە سەر ئاینەکەی خۆی؟. سەید سیستانی لە وەڵامدا ئەڵێت بیهێنەو جائیزە…\nعەلی سیستانی ساڵی 1930 لە مەشهەد لە ڕۆژهەڵاتی ئێران لەدایک بوە، بەسەدان سەرچاوە ئاماژە بۆ ئەوە ئەکەن کە بە قورعە باوکی بۆ دیاریکراوە. دایکی زۆر بە تەقوا بوە، لە بەر ڕازی بونی خودا زۆرترین شووی بە شێوەی سیغە کردوە. شووی بە زۆر پیاوی بەناوبانگ کردوە. بەمشێوەیە دوای ئەو چەند بە سیغە شووکردنە دایکی سەید عەلی سیستانی سکی دەبێت و سەید عەلی سیستانی لە دایک دەبیت، بەلام دایکی نەیدەزانی کە مندالەکەی کوری کام سەیدە. بۆیە ڕۆیشتە حەوزەی زانستی ئاینی لە شاری قوم لە ئێران، لەوێ فەقیھی گەورە سەید حووسین تەباتەبائی بروجەردی فەتوای بۆ داو ووتی لە بەر ئەوەی عیلاقەی یەکەم بڕاوە ئەوا سەید عەلی سیستانی کوری سیغەی یەکەم نی یە، وە لە بەر ئەوەی سیغەی دووەم و سێ یەم لە کاتێکی زۆر لە یەکتر نزیک کراوە ناتوانرێت دەستنیشان بکرێت کە کام سەید باوکیەتی بۆیە بە قورعە واتە بە هەڵبژاردن سەید محمد باقریان هەڵبژارد وەک باوکی سەید سیستانی.\nخاڵێکی تر، ئەوەیە سیستانی لە پرۆسەی ئازادی عێراق 2003 دا زۆرترین هاوکاری ئەمریکی و بەریتانییەکانی کردووە. یەکیک لە فەتوا بەناوبانگەکانی ئەوەیە کە نابێت لە دژی هێزەکانی ئەمریکاو بەریتانیا لە عێراقدا شەڕ بکرێت. حاکمی مەدەنی ئەمریکا لە عێراقی دوای سەددام “پۆل بریمەر” لە کتێبەکەی بەناونیشانی “ساڵەکەم لە عێراق” ئەڵێ سیستانی نامەی زۆر بۆ ئەناردم، نەی ئەویست زۆر بە ئاشکرا یەک ببینین، 20 نامەی بۆ ناردووم، ئەیوت بۆ ئامانجە هاوبەشەکانمان وا باشە یەک نەبینین، دواتر لایەنگرانمان واز ئەهێنن. لەگەڵ یەکەم پێکهاتنی پرۆسەی سیاسی دا لە عێراقی دوای سەدام ڕۆڵی سیستانی دەرکەوت، فەتوای دا بە واجبی دەنگ دان بە لیستی ئیئتیلافی عێراق شیعی، تیایدا هاتووە کە ئەوەی دەنگ نەدات بەم لیستە ئەوا دەچێتە ئاگری دۆزەخەوە و خێزانەکەشی تەڵاق ئەدرێت. یەکێک لە فەتوا سەرسوڕهێنەکانی تری ئەوەبو کە لە مانگی ڕەمەزاندا مرۆڤی شیعی جگەرەکێش ئەتوانێ لەکاتی بە ڕۆژووبوندا تا (٣) جگەرە بکێشێت.\nپرسیارەکە ئەوەیە، ئەمە چ نهێنییەکە کەسێک لە ئێران بە قورعە باوکی بۆ دانراوەو لە مناڵییەوە هاتوەتە نەجەف، بێ ئەوەی هیچ قسەیەک بکات و یەک وتاری هەبێت، بێ ئەوەی یەک دێڕ بنوسێت، بێ ئەوەی یەک نوێژی بە کۆمەڵ بکات، بێ ئەوەی هیچ نوێنەرو کۆمپانیاو کەناڵی ئاسمانی و هێزی دیبلۆماسیی گەورەی لەگەڵ وڵاتان هەبێت، زیاتر لە 120 سەت و بیست ملیۆن مرۆڤی شیعی بەرەو خۆی کەمەند کێش بکات و قسەی یەکەم و کۆتایی لە عێراق دا ئەو بیکات؟!. ئەم جیهانە بەردگەلی سەر ڕوقعەی شەترەنجی کێیەو لە ڕاستییدا چۆن ئەبرێتە ڕێوە؟. سیستەمە ئاینی و کۆمەڵایەتی و نێودەوڵەتییەکان چۆن ئیش ئەکەن؟.\nتیۆرەکەی ئیمانوێڵ کانت لە کتێبی ئاشتی بەردەوام -Perpetual Peace ئەوەبو کە جیهان ئەبێت لە سەربنەمای ئاشتی بەڕێوە بچێت، بۆ ئەمەش ئەبێت ئاسایشی بەکۆمەڵ بەرجەستە ببێت، دوای نزیکەی 160 ساڵ “ودرۆ وڵسن ” کۆمەڵەی نەتەوەکان “عوسبەتولئومەم” ی لە سەر بنەماکەی کانت دامەزراند. بەڵام سەرکەوتو نەبوو. ئینجا ڕیالیزمی کلاسیک لە پەیوەندییە نێودەوڵەتییەکان سەریهەڵدا، پێشەنگەکەیان بیرمەندی ئەمریکی (لە ئەڵمانیا لەدایکبوە) هانس مۆرگێنتاو- Hans Morgenthau هات کتێبی Politics Among Nations: The Struggle for Power and Peace نوسی. تیایدا جەوهەری سیاسەت و پەیوەندییەکانی لە سەر بنەمای هێزو بەرژەوەندی هەر گەلێک دەست نیشان کرد، فەوزاو ململانێ کردنی ووڵاتانیشی وەک ئەرک و سیفەتی تیۆرەکە دانا. گەلان بۆ ئەوەی هێز بە دەست بهێنن ئەبێت لە کێبڕکێ و ململانێدا بن نەک ئاشتی و هاریکاریی.\nلەم ڕوانگەیەوە، سەردانەکە چوار ڕۆژییەکەی پاپای ڤاتیکان لە (6 بۆ 9 ی ئازاری 2021) بۆ عێراق بۆشایی ئەمنی لە عێراق دروست ئەکات؟.\nلەبەرئەوەی خاڵی جەوهەری سەردانەکە بریتی بو لە کۆبونەوەی پاپا لەگەل سەید عەلی سیستانی، ناوەندە جیهانییەکانی و نهێنییەکان وا ئاماژە ئەکەن کە لە دیسەمبەری (2020) ەوە پرسی سەردانی پاپا بۆ عێراق تاوتوێ ئەکرێت، بینین و نەبینینی سەید سیستانی بەشێک نەبووە لە پرۆتۆکۆل و کۆی سەردانەکە. بەگشتی ئەم سەردانە بە دژایەتی ئێران ئەوەستێتەوە. چونکە عەلی سیستانی بەمانای خامەنەیی ئێران لە عێراق، ڕوونیشە کە ململانێیەکی قووڵ و ئاشکرا لە نێوان حەوزەی نەجەف و قووم دا هەیە. بە مەرجەع کردنی سیستانی و داننان بەودا لەلایەن پاپاو باوکی ڕۆحی مەسیحییەکانی دونیاوە ڕاستەوخۆ لێسەندنەوەی متمانەو چەککردنی ڕۆحی و هێزی مەعنەویی ئێرانە.\nلەلایەکی ترەوە، سەردانەکە بەتەواوی بێ بەشکردنی سووننەکان بو لە دەرکەوتن و گەیاندنی پەیامەکەیاندا، چونکە لایەنی هەرە زیانمەند لە عێراقی دوای سەدام حوسێن دا پێکهاتەی سووننەیە لە عێراقدا، کە تووشی قاتوقڕی و ئاوارەیی و بێدەستەڵاتکردن و سڕینەوە بون. هەموو ئەو زیانانەی سووننەش کردویەتی بە فەتوای سەید عەلی سیستانی بوە. تەنانەت هەموو میلیشیا شیعییەکانی وەکو بەدرو سەدرو .. تادوایی، بە فەتوای سیستانی دروستکراون.\nبە بڕوای من مامەڵەکردنی ئیدارەی بایدن لە ستراتیجدا هەمان مامەڵەی سەردەمی ئیدارەی ترامپە لەگەڵ ئێران، بە پێچەوانەی هەموو ئەو چاودێرانەی لایانوایە ئیدارەی بایدن نەرمی ئەنوێنێت بەرانبەر ئێران. بەڵکو ئەمە هێمنی پێش زریانەو، دەرفەتدانە بە ئێران تا لە چەند لایەکەوە دەست و نینۆکی بکەن. هەر ئەوکاتەی پاپا لە عێراق بو وەزیری دەرەوەی ئێرلەندا “ سیمۆن کۆڤینی” لە دبلن ەوە گەیشتە تاران و لەگەڵ حەسەنی ڕۆحانی کۆبوەوە. سەردانەکە لە ڕووکەشدا بۆ ئەوە بو کە دبلن ئامادەیی هەیە نێوبژیوانی ئێران و خۆرئاوا بکات بۆ پرسی چەکە ئەتۆمییەکەی ئێران، چونکە ئێرلەندا ئەندامە لە ( 15 ) ووڵاتەکەی ئەنجومەنی ئاسایش تا لەگەڵ یەکێتی ئەوروپا ئێران بهێننەوە سەر مێزی دانوستان. بەڵام لە واقیعدا ئەمە سەرقاڵکردنی ئێرانە تا ئەوکاتەی چێشتەکە گەرمتر ئەبێ و لە چێشتخانەکە ئەیهێننە دەر!.\nبەغدا، ئەو ڕاستییە ئەزانێت کە ئەمجارەش کات دەرفەتی ئەوەی نادات قۆڵی هەرێم بابدات و بیشکێنێت، دوو کاتژمێر دوای کۆتایی گەشتەکەی پاپا یەکسەر کازمی وەک دەرپەڕیوێکی ناو دەستگە هەواڵگرییەکان کۆنفڕانسێک ئەبەستێ و تیایدا هەر خۆی بانگی هەرێم ئەکات زوو بگەنە بەغدا بۆ ئەوەی ڕێک بکەوین!. دەیان جار بەغدا ویستویەتی کارێک بکات ڕووداوێک ڕوویداوەو نەیتوانیوە، نەک لەگەڵ هەرێم، بەڵکو بۆ نمونە هەناردەکردنی نەوتی عێراق بۆ ئوردون دەیان جار هاتوەتە سەرئەوەی بیکات پرۆژەکەی لە بنەوە دەرهاتوە، چونکە دۆخێکی ئەمنی نێوخۆیی دروستبوە و پرۆژەکە بیرچۆتەوە. عێراق دووەمی ئۆپیکە کەچی یاسای نەوت و گازی نییە، لەساڵی 2009 ەوە ئەیانەوێ قانونی نەوت دەربکەن بۆ ئەوەی پرسی نەوتی هەرێم بخەنە ژێر ڕکێفی خۆیانەوە، کەچی ناتوانن. لە نزیکەوە ئاگادارین کە وەزیری نەوتی نوێی عێراق “ ئیحسان عەبدولجەبار” تا درەنگانی شەو خەریکی ئامادەکردنی ڕەشنوسی یاسای نەوتە بۆ ئەوەی بینێرێتە ئەنجومەنی وەزیران و ئەنجومەنی شورای دەوڵەت و پاشان پەرلەمان پەسەندی بکات، بەڵام وا دیارە بانگی ڕێککەوتنی ئەمجارە لەلایەن کازمییەوە ئەو پرۆژەیە ناکاتە یاسا لە پەرلەمان. چونکە تاکە ئامانجی وەزیری نەوت ئەوەیە بەو یاسایە هەموو گرێبەستە نەوتییەکانی هەرێم هەڵبوەشێنێتەوە.\nلە دەرەنجام و کۆتاییدا، عێراق هیچ ڕەگەزێکی دەوڵەتیی تیادا نەماوە، تەنها ئەو ئیرادە نێودەوڵەتییەیە کە لەگەڵیدا مامەڵە ئەکات. هێزە گەورەکان و هێزە ناوچەییەکان هەر پەیامێک بۆ یەک بنێرن یان هەر دژایەتییەک بۆ یەک بنوێنن لەسەر خاک و لەسەر خوێنی عێراقییەکانە، ئێران کە مووشەک ئاڕاستەی هەولێر ئەکات مەبەستی هەولێر نییە، مەبەستی واشنتۆن و جنێفە تا زووتر بێنە بەرەوە بۆ ئەوەی دانوستانی لەگەڵ بکەن. کە ئەیەوێ بە جیهان بڵێ من نوێنەرو قسەکەری شیعەم لەناوچەکەدا، لە عێراقدا ئەم کارە بە رێگەی سەربازیی و هەڕەشە ئەکات. ئەوانی تریش بە هەمان شێوە.


سەندیكای ئەكادیمییەكانی عێراق ڕایگەیاند، ئەمرۆ دادگای فیدراڵی شەش مادەی لە یاسای ژمارە 20ی ساڵی 2020ی هەڵوەشاندەوە كە رێگە دەدات سەرۆكایەتییەكان و وەزارەت و دەستەكان یەكسانكردنی بڕوانامە بكەن بۆ كارمەندەكانیان و نازناویان پێ ببەخشن.\nسەندیكاكە ڕایگەیاندووە (27ی تشرینی یەكەمی 2021)، بەم بڕیارە عێراق سەركەوتووە و شكۆ بۆ دامەزراوە ئەكادیمییەكان گەڕاوەتەوە. بەدوای ئەوەشدا ئوسامە نوجێفی سەرۆكی پیشووتری پەرلەمان ستایشی بڕیارەكەی دادگای كردووە.\nبەگوێرەى حوكمی دادگا هیچ كەس ناتوانێت ناوگیری و هەڵاواردن بكات بۆ مەرجەكانی خوێندنی باڵا تایبەت بە مانەوە لە دەرەوەی وڵات و بەخشینی نازناو و مەرجی مۆڵەت پێدانی خوێندن لەگەڵ هەمواركردنی بڕوانامەی باڵا.\nیاسای ژمارە 20 ماوەی ساڵێكە جێگەی مشتومڕ و ناكۆكییە لە نێوان سەرۆكایەتی پەرلەمان و وەزارەتی خوێندنی باڵا و پاش ئەوەی وەزارەت پەنای برد بۆ دادگای فیدراڵی ئامادە نەبوو یاساكە جێبەجێ بكات، لە بەرامبەریشدا سەرۆكایەتی پەرلەمان هەڕەشەی لێپرسینەوەی لە بەرپرسانی وەزارەت كرد و ئەمڕۆ دادگا پرسەكەی یەكلایی كردەوە.\nكاندیدێكی براوە لە دادگای فیدراڵی تانەی دا لە یاسای هەڵبژاردن\n2021.10.28 - 13:44\n2021.10.16 - 13:54\nگروپى پشت هەوڵى تیرۆرکردنى کازمى ئاشکراکرا\n2021.11.08 - 15:16\nراپۆرتێك: دوو هۆكار لە پشت گرژییەكانی بەغداوەیە\n2021.11.06 - 08:24


Home›هەواڵ›ڕۆژهەڵاتی ناوەڕاست›بەهۆی هێڵێکی ئاسمانی ئێرانەوە کۆرۆنا لە رۆژهەڵاتی ناوەڕاست بڵاوبووەوە\nماڵپەڕی بی بی سی عەرەبی، لە بەدواداچوونێکیدا ئاشکرایکردووە، هێڵی ئاسمانی ماهان ئێر-ی ئێرانی، هۆکاری گواستنەوەی ڤایرۆسی کۆرۆنایە بۆ رۆژهەڵاتی ناوەڕاست.\nئەو میدیایە ئەوەی خستووەتەڕوو، لەکاتێکدا کە حکومەتی ئێران راگرتنی گەشتە ئاسمانییەکانی راگەیاندبوو، هێڵی ئاسمانی ماهان ئێر بەردەوام بوو لە گەشتەکانی، ئەوەش هۆکاربوو بۆ گواستنەوەی ڤایرۆسەکە بۆ رۆژهەڵاتی ناوەڕاست.\nبەگوێرەی داتاکان لە کۆتایی مانگی کانوونی دووەمی رابردووەوە تا کۆتایی مانگی ئازار، هێڵی ئاسمانی ماهان ئێر سەدان گەشتی ئاسمانی لە نێوان ئێران و عێراق و ئیمارات و سوریادا ئەنجام داوە.\nئاماژەش بەوەکراوە، هەموو ئەو وڵاتانەی دیکە مۆڵەتی نیشتنەوەیان بە فڕۆکەکانی ماهان ئێر داوە لەکاتێکدا قەدەغەی گەشتەکانیان لەگەڵ ئێراندا راگەیاندبوو.\nچەند سەرچاوەیەک لە هێڵی ئاسمانی ماهان ئێر بە بی بی سییان وتووە، بەشێک لە سەرنشینەیانیان نیشانەی ڤایرۆسی کۆرۆنایان تیادا دەرکەوتووە، کاتێکیش ستافی فڕۆکەوانەکە ویستوویەتی نیگەرانییەکانیان لەوبارەیەوە بگەیەننە بەڕێوەبەرایەتی هێڵە ئاسمانییەکە، بێدەنگ کراون.\n“هاووڵاتييەکەی چەمچەماڵ بەهۆی دەرزييەکەوە گيانیلەدەستداوە”


ئايين و باوەڕ لە كوردستان بەر لە دەركەوتنى ئايينى ئيسلام\nپێناسە و چەمكی (ئایین)\nئایین بە یەكێك لەو چەمكانە دادەنرێت، كە زۆرترین پێناسەی بۆ كراوە. یەكێكیشە لەو چەمكانەی چەندین بۆچوون و لێكدانەوەی جیاجیاى لەلایەن ئایینناسان و مێژوونووسان و بیرمەندان و تەنانەت خەڵكانى ئاساییش بۆ كراوە، تا ئەوەی هەر یەكێك لەو زانا و مێژوونووس و پسپۆڕانە، لەژێر كاریگەریى ئایدیایەكى تایبەت یان قەناعەت و باوەڕی خۆیان، لە چەمك و زاراوەی ئایینیان ڕوانیوە.\nهەر بۆیە تا ئێستاش پێناسەیەكى دياريكراو بۆ ئایین نییە. واتە نە دەكرێت لە پێناسەیەكدا بۆ مانا و مەبەستى ئایین بڕوانین، نە چەمك و واتای ئایینيش لە پێناسە و ديدگايەكەوە دەردەكەوێت. دیارە ئەمە تەنیا بۆ تێڕوانین و تێگەیشتنی ئایینناس و بیرمەندان و مێژوونووسان و خەڵكانی ئاسایى نا، بەڵكوو بۆ دەقە ئایینییە پیرۆزەكانیش هەر وایە.\nبۆ دەرخستنى ڕاستیی وتەكانیشمان، چەند نموونەيەك لە دەقە ئايينييەكان دەهێنینەوە. سەرەتا (تەورات)ى كتێبی پیرۆزی ئایینى جوو بە نموونە وەردەگرین. لە دەقێكی ئەو كتێبەدا هاتووە: ’’پەروەردگار فرمانی پێكردووین پابەندی ئەو رێنماییانە بین، كە لە كتێبى پیرۆزدا هاتووە‘‘. مەبەستیش لە كتێبی پیرۆز (تەورات)ە. واتە جگە لەو دەقانەی لەو كتێبەدا هاتووە، هیچ پێناسە و مانایەك بۆ ئایین، جێگای باوەڕ نییە.\nلە (ئاڤێستا)ى كتێبی پیرۆزی ئایینى زەردەشتیشدا هاتووە: ’’باشترین باوەڕداران و شوێنكەوتووانی من ئەوانەن، كە پابەندی ئایینەكەن، خراپترینیشییان ئەوانەن، كە هەودارانی ئایینەكە نین‘‘. ئەمەش بەو مانایەی، ئەوانەی لەسەر ئەو باوەڕ و ئایینە نین، بێ باوەڕ و بێ ئایینن!\nلە (ئینجیل)ی كتێبی پیرۆزی ئایینى مەسيحيیشدا هاتووه: ’’ئەوەی پێشوازیی لە من دەكات، پێشوازی لە من ناكات، بەڵكوو پێشوازی لەوە دەكات، كە ناردوومی‘‘. ئەوەش بەو مانایەی، ئەوەی باوەڕى بە (عیسای مەسیح/ س.خ) و پەیامەكەی نەبێت، لە ڕیزی باوەڕداران نییه. لە (زەبوور) كتێبی پیرۆزی ئایینى مانییشدا هاتووە: ’’ئایین ستاییشی خودای ڕووناكی و گیانی پیرۆز و مانییە‘‘. لەم ئایینەشدا، تاكە ئایینى قبووڵكراو لای خودا، پەیامەكەی (مانى)یە.\nكاتێكیش بۆ دەقەكانى (قورئان) دەگەڕێینەوە، دەگەینە ئەوەى، كە ئايين لە چوارچێوەی پابەندبوون بە ئایینی ئیسلامدا دەسووڕێتەوە. لەم بارەوە، لە سوورەتی (ال عمران) ئایەتی (85)دا هاتووە: ’’ئەوەی جگە لە ئیسلام ئایینێكی دیكە قبووڵ بكات، خودا لێی وەرناگرێت و لە كۆتاییدا لە دۆڕاوەكانە‘‘. ماناى ئەم دەقە قورئانييەش روونە.\nئەمە سەبارەت بە دەقە پیرۆزەكان، بەڵام لە تێڕوانینی زانا و بیرمەند و مێژوونووس و توێژەراندا، مانای دیکەیان بەخشیوە. لەمبارەیەوە (ئەلبەغدادی)ش وەك ئاییناسێكی ئیسلامیی سوننە، ئایینی بە پابەندبوون بە ئایینی ئیسلام و لەو ئایینەش بە پابەندبوون بە ئایینزای سوننە زانیوە و لادان لێیشی، بێباوەڕى و لادان بووە لە ئایین.\n(جۆرج فەردریك هیگل/ 1770-1831ز)یش وەك بیرمەندێكی ئەڵمانی ئایینی بە پێویستییەكی ئادەمیزاد زانیوە، بێ ئەوەی جۆری ئایینەكە دیاری بكات. ئەو پێی وابووە: ’’مرۆڤ پێویستی بەوە هەیە كە ئایینێكی هەبێت. گیانداریش هێندەی ئەوەی لە ئاییندا هەژارە، بەقەد ئەوەندە لە یاسا و ڕەوشتدا هەژار نييە‘‘.\n(ئامیل دوركهایم/ 1858-1917ز)یش وەك بیرمەندێكى فەڕەنسی، ئایینی بە كۆمەڵێك بیروباوەڕی لەگەڵ يەكگرێدراو زانیوە و پێى وابووە، بە هەموویان ئایینێك دروست دەكەن. مرۆڤیشی ئازاد كردووە لەوەی باوەڕ بە كام ئایین دێنێت.\n(دیڤد هیوم/ 1711-1776ز)یش وەك بیرمەند و ئایینناسێكی ئینگلیزی، فراوانتر بۆ ئایینى ڕوانیوە و بە پێویستییەكی ژیانی مرۆڤەكانی زانیوە و پێی وا بووە، لە مێژووی مرۆڤایەتیدا خێڵێك نەبووە ئایینی نەبووبێت، بۆیە مرۆڤایەتی لە سەرانسەری جیهاندا ئایینی بوون و ئایینیین، چونكە ئایین شتێك دەدات بە مرۆڤ، كە لە هیچ سەرچاوەیەكدا دەست ناكەوێت. هەروەها یارمەتیدەری مرۆڤیشە لەو دونیا لە كاتی ڕووبەڕووبوونەوەی ناخۆشییەكانیدا و بە جیهانی دوایی سەبووریی دڵ دەدات و بەهۆیەوە چاوەڕوانی ئەو دنیای دەكات.\nلەم پێودانگەشەوە، باوەڕ و تێگەیشتن و تێڕوانین بۆ ئایین لای هەر زانا و بیرمەند و توێژەرێك، لە خودی باوەڕی خۆیەوە سەرچاوەی گرتووە، بۆیە لە مێژوودا پێناسەیەكی بێلایەن و سەربەخۆ بۆ ئایین نابینین. هەر ئەوەشە وای كردووە، كە لای زۆربەی ئەوانەی بڕوایان بە یەك باوەڕ و ئایینی تایبەت بووە، هەموو باوەڕ و ئایینە دژەكانی بەرامبەریان ڕەت کردووەتەوە.\nلێرەوە دەگەینە ئەوەى، كە (ئایین) بە گشتی لە (دوو) ڕوانگەوە سەیر كراوە، ئەوانیش:\nیەكەم: (ئایینە ئاسمانییەكان)، مەبەست لەو ئایینانەیە، كە بانگەشەكارانیان پەیامەكەیان بۆ خودا گەڕاندووەتەوە و وا بانگەشەیان كردووە، كە پەیامەكانیان لەلايەن خوداوە و لە بەرزاییەكانی ئاسمان و لە ڕێگای فریشتەیەكەوە هاتووەتە سەر زەوی. دەقەكانیشیان بە پەیامى پەروەردگار زانیوە و دەزانن، وەك ئایینەكانى (جوو، مەسیحى، ئیسلام).\nدووەم: ئایینە زەمینییەكان، كە مەبەست لەو ئایینانەن، لەلایەن چاكساز و بیرمەند و زاناکانەوە لەسەر زەوی دانراون و خۆیان بە ئاسمانیی نەزانیوە، وەك ئایینەكانى (بووزى، تاوی، هیندۆسى...تاد).\nهەر بۆيە (ئایین) بەو پێناسە جیاواز و ئایینە جیاوازانەوە، لە كوردستان و نەتەوەى كورد دوور نەبووە، بەڵكوو چەندین ئایین و باوەڕى ئاسمانی و زەمینی لەسەر ئەو خاكە دەركەوتوون و بڵاو بوونەتەوە. بۆ تیشك خستنە سەر ئەم لایەنەش، ئاوڕ لە دیارترین ئەو ئایین و باوەڕانە ئەدەینەوە، كە تا دەركەوتنی ئایینی ئیسلام لە كوردستان دەركەوتن و بەنێو كۆمەڵگای كوردیدا بڵاو بوونەتەوە.


ناڕوونی چارەنووسی لاوێکی کورد پاش دەسبەسەر کردنی\n14:14 - 25 بەفرانبار 2718\nئاژانسی کوردپا: چارەنووسی لاوێکی کوردی خەڵکی شاری بانە، پاش ٢٠ ڕۆژ لە دەستبەسەر کرانی، هێشتا ناڕوونە.\nبەپێی هەواڵی گەیشتوو بە ئاژانسی هەواڵدەریی کوردپا، چارەنووسی لاوێکی کورد بە ناوی \_"سامان خدرپوور\_" خەڵکی شاری بانە کە لە لایەن هێزە ئیتلاعاتییەکانی سپای پاسدارانەوە دەسبەسەر کراوە، هەتا ئێستا ناڕوونە.\nئەو لاوە بانەیە ٢٠ ڕۆژ پێش لە لایەن هێزەکانی وەزارەتی ئیتلاعاتەوە، دەسبەسەر کراوە و بۆ شوێنێکی نادیار ڕاگوێزراوە.\nبنەماڵەی ئەم لاوە کوردە بۆ ئاگاداربوون لە چارەنووسی کوڕەکەیان چەندین جار سەردانی ناوەندە ئیتلاعاتییەکانیان لە شاری بانە کردووە، بەڵام هەتا ئێستا هیچ وڵامێکی ڕوونیان سەبارەت بە چارەنووسی کوڕەکەیان دەسنەکەوتووە.\nهەتا کاتی بڵاوبوونەوەی ئەم هەواڵە، لە هۆکاری دەسبەسەر کردنی ئەم هاووڵاتییە کوردە هیچ زانیارییەک لە بەردەستدا نییە.\nلەو پەیوەندییەدا، مێرمنداڵێکی دیکە کورد بە ناوی \_"میلاد ڕەحیمی\_" تەمەن ١٧ ساڵ خەڵکی شاری بانە، لە لایەن هێزە ئیتلاعاتییەکانەوە دەسبەسەر و بۆ لێکۆڵینەوە ڕەوانەی گرتنگەی ئیدارەی ئیتلاعاتی شاری سنە کراوە.\nهەروەها، دوو مێرمنداڵی کورد بە ناوەکانی \_"مێهدی کانی سووری و بارزان بابەکری\_" خەڵکی گوندی \_"کانی سوور\_" سەر بە شاری بانە لەلایەن هێزە ئیتلاعاتییەکانەوە دەسبەسەر کراون.


سەرکەوتی جیهاز و بەختیار شارەزوری: کۆنفرانسی نیشتمانی بۆ هەڵبژاردن و ئاشتی کۆمەڵایەتی. – WTARIKURD\nسەرکەوتی جیهاز و بەختیار شارەزوری: کۆنفرانسی نیشتمانی بۆ هەڵبژاردن و ئاشتی کۆمەڵایەتی.\nعێراق و هەرێمی کوردستان لەبەردەم هەڵبژاردنێکی گرنگدان، سەرەڕای ئەوەی کورد دەبێت ناکۆکیەکانیان و ململانێکانیان تەواو هێواش و نەرم بکەنەوە دەبێت بە یەک هەڵوێستی کار بۆ پێگەی کورد بکرێت تا قورسایی زیاتری هەبێت لە ناوەنددا ، چونکە بەریەککەوتنی وڵاتانی ناوچە و جیهان لە ناوەنددا دەبێت و بەشێکی گرنگی مافەکانی کورد لە بەغدادا دەبێت، واتا دەبێت لە هەرێمەوە کۆنتڕۆڵی ئاشتی و پێکەوە ژیانی خەڵکی عێراق بکرێت تا مافەکانی کورد زیاتر بە پێی دەستور بەهێزتر بێ. لە هەرێمیش ئەوە دەزانین کە بەردەوام هەرێم کەوتوەتە سەر هێڵێکی سیاسی پڕ جوڵەوە، ئەمەش پێویستی بە ئاشتی کۆمەڵایەتی قوڵ هەیە تا بتوانرێت مانەوەی خۆی بەهێز تر بکات.\nئەم هەڵبژاردنە دەبێت خەتی سور دابنرێت لە نێوان لیست و کاندید و حیزبەکاندا و نەهێڵرێت کەس ئەم خەتە سورە ببڕێت، با ململانێ هەبێ و کاری ڕیکلام هەبێ! بەڵام نەک لەسەر ئەژماری تێکدانی ئاشتی کۆمەڵایەتی، بەڵکو لەسەر کاری باشتر و پتەوکردنی پەیوەندی کۆمەڵایەتی و بەهێز کردنی ئاشتی کۆمەڵایەتی.\nپارتەکانی هەرێم لە ئێستادا لە هەمو کات زیاتر بەرپرسیاریەتیان لە ئەستۆدایە، دەکرێ بڵێین بۆچی.؟\nئەگەر چی هەرێم لە ئێستادا کەوتوەتە سەر هێڵی بەرژەوەندی وڵاتە زل هێزەکان و وڵاتانی زلهێزیش ئەوە دەزانن کە هەرێم بوەتە دو زۆن و کۆنتڕۆڵیان لە ئەنقەرە و تارانە، بەڵام سەرەڕای گڵۆپی سەوزی ناچاری وڵاتە زلهێزەکان، هێشتا هەرێم بە ناوەندێکی جیپۆلەتیکی گرنگ دەزانن و لە ڕوی ئابوریەوە پێگەیەکی گرنگی جیهانیە و لە ڕوی سیاسیەوە بە ناوەندی ئاشتی گرنگی عێراقی دەزانن، سەرەڕای ئەمە تا ئێستا هەرێم وەک بەشێکی فیدڕاڵی عێراق دەزانن، هەربۆیە لەسەر نەخشەی دابەشکاری دەستەڵاتەکانی ناوەنددا، کورد سەرۆکی کۆماری بەرکەوتوە و شیعە سەرۆکی حکومەت و سونە سەرۆکی پەرلەمان، کە ئەمانە نیشانەی کۆبەرژەوەندی وڵاتانی ناوچە و جیهانە.\nکورد لە عێراق گەر بیەوێ سەقامگیری قوڵتر بونیاد بنێ دەبێ لە ڕێگەی ئاشتی کۆمەڵایەتی و ئابوری سەربەخۆی کۆمەڵایەتی کار لەسەر دو هێڵی گرنگ بکات:\n1- پێگەی بەهێزی گشتگیر لە ناونددا.\n2- کارکردن بۆ کۆتایی هێنان بە پاشکۆیەتی.\nهەردو خاڵەکە بە بەکارهێنانی کارتە بەهێزەکانی دەبێت لەسەر ئاستی سیاسی و مێژویی و ئابوری و جوگرافی و دبلۆماسی و سەربازی، هەمو ئەمانەش شەمەندەفەرێکن لەسەر سکەی ئاشتی کۆمەڵایەتی دەڕوا، هەربۆیە لە ئێستادا لەبەردەم هەڵبژاردنەکانداین و ئەگەر چی وەک پێویستی بەهێزبونی هەرێم ئاشتی کۆمەڵایەتی نیە، بەڵام کار بکرێت بۆ بونیادنانی ئاشتی قوڵی کۆمەڵایەتی بەم شێوەیە:\n1- پێش هەڵبژاردن هەمو کاندید و حیزبەکان بە یار و نەیارەوە کۆنفرانسێکی نیشتمانی ببەسترێ هێڵەکانی ململانێی هەڵبژاردن دیاری بکرێ و ڕای گشتی بکەن بە چاودێر بەسەر خۆیانەوە.\n2- هێزەکانی سەربازی بە پێی بەڵێنێکی شەرەفی نیشتمانی بۆ بە دامەزراوی کردن و بە نیشتمانی بون چالاکتر بکرێ لەوەی کە هەیە.\n3- چاکسازی گشتی لە هەمو بوارەکاندا لەو کۆنفڕاسەدا بنوسرێ و کاری لەسەر بکرێ و ڕای گشتی بکەن بە دادوەر بەسەریەوە.\n4- هەر لەو کۆنفرانەسدا هێڵەکانی ئاسایشی نەتەوەیی و نیشتمانی دیاری بکرێت و کۆ واژۆی لەسەر بکرێ.\n5- هێڵەکانی ململانێی هەڵبژاردن دیاری بکرێت و لە ڕێی کۆمیسۆن و دادەوری و شارەوانیەکانەوە جۆری سزای سەرپێچی دیاری بکرێت.\n6- هەمو کاندیدەکان پەیمانی شەرەف بدەن بە کارکردن بۆ پێگەی هەرێم بە پێی دەستور.\nئەگەر کورد دوای ئەو هەمو هەڵەیەی کە یەک بە دوای یەکدا کرا پەندی وەرنەگرتبێ و ئاشتی کۆمەڵایەتی قوڵ بەرهەم نەهێنن! دور نیە بچینەوە چوارگۆشەی یەکەم و دوبارە بڵێین: تا شۆڕشێکی تر خواتان لەگەڵ.\nعیماد عه‌لی: له نێوان سوپای داگیركه‌رانی كوردستان و سوپای ئیسرائیلدا.


بۆچوون / بیروڕا :: 01/12/2019\nوه‌رگێڕانى له فارسییه‌وه: دواڕۆژ\nرووداوه‌كانى چه‌ند رۆژى رابوردووى ئێران له‌وه‌دا جیاوازن كه له سى ساڵى رابوردوودا هیچ خۆپیشاندان و ناڕه‌زایه‌تییه‌ك به‌م توندوتیژییه تۆمار نه‌كراوه.\nلایه‌نگرانى ناڕه‌زایه‌تییه‌كان دوو جۆرن. جۆرى یه‌كه‌م ده‌ڵێت، ئه‌مه هه‌نگاوێكه بۆ رووخاندنى حكومه‌تى ئێران چونكه هه‌لومه‌رج و بارودۆخى خه‌ڵكه‌كه هێنده خراپه كه هیچ رێگه چاره‌یه‌ك نییه جگه له گۆڕینى رژێم. جۆرى دووهه‌م، كه پانتاییه‌كى كۆمه‌ڵایه‌تى زیاترى هه‌یه ده‌ڵێت گرانبوونى نرخى به‌نزین وه‌ك هه‌موو گرانكردنێكى دیكه ناڕه‌زایه‌تى خه‌ڵكى لێده‌كه‌وێته‌وه، جا له‌به‌رئه‌وه‌ى رێگه‌ى ناڕه‌زایه‌تى ده‌ربڕینى یاسایى و ئاشتیخوازانه له ئارادا نییه خه‌ڵكه‌كه ناچاره په‌نا بۆ توندوتیژى ببات.\nئێمه ناچینه ورده‌كاریى ئه‌وه‌ى كه ئه‌و دوو دید و بۆچوونه كامیان راسته، چونكه پرسیاره گرنگتره‌كه ئه‌وه‌یه كه ئایا په‌نا بردن بۆ توندوتیژى كارێكى به‌سووده؟ به ده‌ربڕینێكى دیكه ئایا حكومه‌ت به‌م رێگه‌یه ده‌ڕوخێت؟\nبۆ وه‌ڵامدانه‌وه‌ى ئه‌م پرسیارانه هه‌روه‌ها بۆ تێگه‌یشتن له‌وه‌ى كه ئایا حكومه‌ت خۆى سوود له توندوتیژى خۆپیشانده‌ران ده‌بینێت یان نا، ئاماژه بۆ ئه‌م خاڵانه‌ى خواره‌وه ده‌كه‌ین:\n1- گومانى تێدا نییه له‌سه‌رتاپاى خۆرهه‌ڵاتى ناوه‌ڕاستدا، له ئیسرائیله‌وه بیگره تا عێراق و ئه‌فغانستان و پاكستان و توركیا و وڵاتانى عه‌ره‌بیى و ته‌نانه‌ت سوریاش، هیچیان هێنده‌ى كۆمارى ئیسلامى ئێران هێزى سه‌ركوتكه‌رى رێكخراوتر و هاوئاهه‌نگتر و به‌ئه‌زموونترى نییه. ئه‌م هێزه تایبه‌ته به‌ئه‌زموونه هه‌م له‌ڕووى هه‌واڵگرییه‌وه و هه‌م له‌ڕووى ئه‌منیى و پۆلیسى و ئیعلامیى و كۆنترۆڵكردنى تۆڕه كۆمه‌ڵایه‌تییه‌كان و ناسین و ده‌ستنیشانكردنى هه‌ڵسووڕاوه‌كان زۆر زۆر به‌هێزه. به‌دوورى ده‌زانم بێجگه له وڵاتى چین، كه سه‌رچاوه‌ى دابینكردنى كه‌ره‌سته‌ى سه‌ركوتكردنى ئێرانه هیچ وڵاتێكى دیكه خاوه‌نى ئه‌م هێزه به‌توانا و به‌ئه‌زموونه بێت.\nهێزى پاراستنى ئه‌من و ئاسایشى ئێران نه‌ك هه‌ر تواناى سه‌ركوتكردنى شه‌پۆلى ناڕه‌زایه‌تى ناو ئێرانى هه‌یه به‌ڵكو ده‌توانێت ئه‌گه‌ر پێویست بكات راپه‌ڕین و ناڕه‌زایه‌تى له سوریا و عێراقیشدا سه‌ركوت بكات. بۆیه له بارودۆخێكى ئاوادا هاندانى خه‌ڵكیى بۆ په‌نابردنه به‌ر توندوتیژى هیچ سوودێكى نییه جگه له به‌كوشتدانى ئه‌و خه‌ڵكه.\n2- رادیكاڵكردنى دوولایه‌نه\nسیاسه‌تى كۆمارى ئیسلامى به‌رامبه‌ر گروپه سیاسییه‌كان هه‌میشه بریتى بووه له رادیكاڵكردن. كۆمارى ئیسلامى به پێویستى ده‌زانێت هه‌موو ناڕه‌زایه‌تییه‌ك له دروشم به‌رزكردنه‌وه‌وه په‌لكێش بكات بۆ هاتوهاوار، له هاتوهاواریشه‌وه بۆ به‌رده‌فڕكێ، له به‌رده‌فڕكێشه‌وه بۆ به‌كارهێنانى چه‌قۆ و تێڵا و ئه‌گه‌ر پێویستیشى كرد له چه‌قۆ و تێڵاوه بۆ ده‌مانچه و تفه‌نگ. به‌م هه‌نگاوه ده‌وڵه‌ت هه‌م ده‌توانێت باشتر هێزه ناڕازییه‌كان ده‌ستنیشان بكات و هه‌م ژماره‌ى خه‌ڵكه ناڕازییه‌كه‌ش كه‌متر ده‌بێته‌وه.\nكه‌م كه‌س ئاماده‌یه له پێناوى ناڕه‌زایه‌تییه‌كى چه‌ند رۆژیدا خۆى به‌كوشتن و ئیعدامكردن بدات. ئه‌ویش له‌به‌رامبه‌ر هێزێكدا كه به‌ئه‌زموونترین هێزى پاراستنى ئاسایشه له خۆرهه‌ڵاتى ناوه‌ڕاستدا.\nرادیكاڵكردنى ناڕه‌زایه‌تییه‌كان چه‌قۆیه‌كى دووده‌مه و هه‌میشه ده‌مه تیژتره‌كه‌ى رووى له میلله‌ت و داخوازییه ره‌واكان بووه.\n3- كۆمه‌ڵگایه‌كى پیر و موحافیزكار\nكۆمه‌ڵگای ئێران كۆمه‌ڵگایه‌كى پیر و موحافیزكاره. له‌سه‌رده‌مى (خاته‌می)دا هاووڵاتى ئێرانى له ته‌مه‌نى 16 تا 24 ساڵى هاوسه‌رگیریى ده‌كرد، له‌سه‌رده‌مى (ئه‌حمه‌دى نه‌ژاد)دا ئه‌و ته‌مه‌نه هه‌ڵكشا بۆ 24 تا 30 ساڵى، ئێستا له‌سه‌رده‌مى رۆحانیدا له 30 ساڵییه‌وه بۆ 38 ساڵییه. كه‌واته ئه‌م كۆمه‌ڵگایه پیاوى مشتومڕ و شه‌ڕ نییه. رادیكاڵكردنى كۆمه‌ڵگایه‌كى له‌وجۆره وه‌ك ئه‌وه وایه ئوتومبۆبیلێكى مۆدێل 2000 به خێرایى 180 لێبخوڕیت. ئه‌مه كارێكى كرده‌نى نییه. ئه‌گه‌ر تێكڕاى ته‌مه‌نى وه‌زیر و په‌ڕله‌مانتاره‌كانى ئێران 70 ساڵ بێت، ئه‌وا تێكڕاى ته‌مه‌نى ئۆپۆزسیۆنیش هه‌ر 70 ساڵه و كه‌متر نییه. ئه‌و جێنشینه‌ى كه بڕیاره ببێت به شاى ئێران ته‌مه‌نى 59 ساڵه. باوكه ره‌حمه‌تییه‌كه‌ى له ته‌مه‌نى 19 ساڵیدا بوو به شا و له 57 ساڵیدا ئێرانى جێ هێشت و له 63 ساڵیدا مرد.\nتێكڕاى ته‌مه‌نى ئه‌و گروپه سیاسییانه‌ى كه له شۆڕشى ئێراندا كاریگه‌ر بوون، 30 ساڵ بوو. بۆ نموونه موجاهیدینى خه‌ڵك و موجاهیدینى ئینقلاب و چیریكهاى فیدائى و ئه‌وانى دیكه. به‌ڵام ئێستا تێكڕاكه 70 ساڵه.\nبه‌پێى ئاماره ره‌سمییه‌كان ته‌نیا 22%ى دانیشتوانى ئێران ته‌مه‌نیان له نێوان 22 تا 29 ساڵیدایه. به پێكهاته‌یه‌كى له‌وجۆره كێ ده‌توانێت شۆڕش بكات؟\n4- رابه‌ره وه‌همیى و نه‌ناسراوه‌كان\nگریمان ئه‌وه رژێمیش روخا، كێ ده‌بێته رابه‌ر؟. له زوربه‌ى هه‌ره زۆرى بزوتنه‌وه و شۆڕشه سه‌ركه‌وتووه‌كانى بیست سى ساڵى رابوردوودا سه‌ركرده سیاسییه‌كانى ناوخۆى وڵات له‌پاش گۆڕانكارییه‌كان بوونه‌ته سه‌ركرده‌ى ئه‌و وڵاَتانه. به‌ڵام ئه‌وانه‌ى كه ئێستا لافى رابه‌رایه‌تی لێده‌ده‌ن چل ساڵه له ئێران دوورن. سێ منداڵه‌كه‌ى ره‌زا په‌هله‌وى ته‌نیا یه‌كێكیان فارسییه‌كه‌ى به‌شى چۆنى و چاكى ده‌كات. سه‌ركرده سیاسییه‌كانى دیكه حاڵیان له‌م باشتر نییه. چل ساڵ دوورى له وڵات گاڵته‌ى پێناكرێت.\n5- سه‌ختیى شۆڕش\nشۆڕش یه‌كێكه له سه‌ختترین شێوه‌كانى گۆڕینى حكومه‌ت. له ساڵى 1979دا لانى كه‌م به‌شى سێ چوار ساڵ پاشه‌كه‌وتى دارایى له رژێمى پێشووه‌وه مابووه‌وه، بۆیه خه‌ڵكه‌كه توانییان شه‌ش مانگ خۆپیشاندان و بایكۆت به‌رگه بگرن. به‌ڵام ئێستا ئه‌م گریمانه‌یه مه‌حاڵه مه‌گه‌ر ئه‌ڵلاهومه وه‌ك ئه‌وه‌ى تونس له ماوه‌ى مانگێكدا شۆڕشه‌كه سه‌ربكه‌وێت. وه‌ك پێشتریش روونمان كرده‌وه حكومه‌تى تاران له‌وه به‌هێزتره كه به مانگ و دوو مانگ خۆپیشاندان و ناڕه‌زایه‌تى بڕوخێت.\nیاخیبوون و ناڕه‌زایى له ئه‌نجامى تووڕه‌بوونه‌وه‌یه، به‌ڵام شۆڕش پێویستى به‌وه‌یه شانبه‌شانى ناڕه‌زایى ده‌ربڕین به‌رنامه‌یه‌كت هه‌بێت بۆ ژیان. ره‌نگه كه‌سێك هه‌بێت بڵێت خه‌ڵكه ده‌وڵه‌مه‌نده‌كه ده‌توانێت چه‌ندین مانگ له شه‌قامه‌كاندا بمێنێته‌وه. به‌ڵام ئه‌وه‌ى ده‌یبینین هه‌ژاران و بێ ده‌ره‌تانان هێزى سه‌ره‌كیى یاخیبوون و ناڕه‌زایه‌تییه‌كانن. پاره‌داره‌كان زیاتر رێگرى شۆڕش و یاخیبوونن نه‌ك خۆیان دژى حكومه‌ت یاخى ببن.\n6- بارودۆخى ناوچه‌كه\nبارودۆخى ئێران له ناوچه‌كه‌دا بارودۆخێكى پارادۆكسییه. چه‌ند هێزێكى چه‌پگه‌رى كه‌میى جیهانى لێده‌ربچێت كه هێشتا داڵغه‌ى مافى مرۆڤ له كه‌لله‌یاندایه، كه‌م ده‌وڵه‌تى دیموكرات و به‌هێز ده‌بینین هه‌ڵوێستى له دژى حكومه‌تى تاران وه‌رگرتبێت. تۆ باسى ئیسرائیل و سعودییه و ئه‌مریكا مه‌كه. پشتیوانیكردنى ئه‌م سێ وڵاته واى كردووه ئه‌وروپا و روسیا و چین چاوپۆشى له بارودۆخى ئێران بكه‌ن. ئه‌و سێ لایه‌نه‌ى لێ ده‌ربچێت له‌گه‌ڵ ئیمارات و به‌حره‌ین هیچ وڵاتێكى دیكه‌پشتیوانى له ناڕازایه‌تییه‌كانى ناو ئێران ناكات. بێگومان نه‌بوونى پشتیوانیش واده‌كات بزووتنه‌وه ناڕه‌زایه‌تییه‌كان ئه‌نجامێكیان نه‌بێت.\nئیبراهیمى نه‌به‌وى:: 01/12/2019


خزمەتگوزارییەکانی پاش فرۆشتن\nبەم ڕوانگەوە کە لە سەنعەتی پەلەوەردا سەروکارمان لەگەڵ گیانلەبەردا هەیە و هەر جۆرە کێشەیەک کاریگەریی بەرچاوی لە بەخێوکردن یان وەبەرهێناندا هەیە، خزمەتگوزارییەکانی پاش فرۆشتن لە سەنعەتی پەلەوەردا گرنگییەکی تایبەتی هەیە. هەر بۆیە گوتوویانە:\n"یەکەی فرۆش یەکەمین بەرهەم دەفرۆشێت و خزمەتگوزاریی پاش فرۆش، بەرهەمەکانی تر دەفرۆشێت"\nپاش فرۆشی بەرهەم و پێدان بە کڕیار، یەکەی خزمەتگوزاریی پاش فرۆش ئەرکی پێشکەش کردنی خزمەتگوزاریی بۆ دامەزراندنی تەکنیکی و هتد بۆ بەرهەمەکان لە بواری گەرەنتی و پاشان وارانتی لە سەرانسەری وڵاتدا بە شێوەی گونجاو بە کوالێتی لەبارەوە دەگرێتە ئەستۆ، بە جۆرێ کە ڕەزامەندیی کڕیاریش وەدەست بێنێ.\nزۆرێک لە کۆمەڵەکان ئاگاداری ئەم ڕاستیەن کە خزمەتگوزاری پاش فرۆش دەبێتە هۆی ئەمەگداری و کڕینی دووبارە. خاڵی گرینگ ئەمەیە کە ئەو خزمەتگوزارییانە کە پێشکەش دەکرێت دەبێ بۆ دابینی چاوەڕوانییەکانی کڕیار بێت. چونکە ئاماری سەردەمی پیشەسازیی پیشان دەدات کڕیارێکی ناڕازی بۆچوونەکانی بۆ ١١ کەس و کڕیارێکی ڕازیی بۆچوونەکانی بۆ سێ نەفەر دەگوازێتەوە.\nلەم سەردەمەدا ئەگەر کڕیارێک دوو کاڵا بکڕێت کە یەکیان کوالێتی لەبار بێت و ئەوی تریان خزمەتگوزاریی پاش فرۆشی لەباری هەبێ، مەیلی کڕیار بۆ کڕینی دوبارەی ئەو بەرهەمە زیاترە کە خزمەتگوزاریی پاش فرۆشی گونجاوتر بووە.\nتایبەتمەندییەکانی خزمەتگوزاریی پاش فرۆش\nستانداردی نێونەتەوەیی ماوەی خزمەتگوزارییەکانی پاش فرۆشی کۆمپانیاکانی وەبەرهێنەر یان هاوردەکار بە ١٠ ساڵ ناو دەبات کە بریتییە لە دوو بەشی گەرەنتی و وارانتی. ماوەی گەرەنتی لە کۆمەڵەی خانە طیوردا ١٨ مانگە و لە ماوەی وارانتیدا ١٠ ساڵە.\nئامانجەکان و تەکنەلۆژیای خزمەتگوزاری پاش فرۆشتن\nخزمەتگوزارییەکانی پاش فرۆشی خانە طیور، وەدەستهێنانی ئەم ئامانجانەی خستۆتە بەرنامەی خۆیەوە:\nیارمەتیدانی کڕیاران بۆ ئامادەبوون بۆ کاری گونجاو و بەهرە وەرگرتن و بەکارهێنانی زیاتری بەرهەم لە ڕێگەی ڕاهێنانی بەرپرسانی فارم و پێشکەش کردنی خێرا و لە کاتی گونجاوی پارچە یەدەگەکاندا.\nیارمەتی بە یەکەی فرۆشی بەرهەم بۆ ڕەزامەندی زیاتری کڕیاری کردەکی و ڕاکێشانی کڕیارانی هێزەکی لە ڕێگای وەدەستهێنانی متمانەی کڕیاران سەبارەت بەو بەرهەمانەی کڕدراوە.\nگەڕاندنەوەی کێشەی بەرهەمەکان بۆ کۆمپانیا بۆ باشترکردنی بواری تەکنیکی.\nگواستنەوەی ڕەخنە و پێشنیاری کڕیاران بۆ کۆمپانیا بە مەبەستی لێکدانەوەیان و ئەنجامی کاری پێویست.\nکۆکردنەوە و ڕاگەیاندنی ستراتیژی کۆمپانیا بۆ خزمەتگوزاریی پاش فرۆش و ڕاکێشانی کارناسان و هێزەکانی شارەزای دامەزراندن و خزمەتگوزاری\nڕێکوپێک کردن و پێکهێنانی ژێرخانە زانیارییەکانی خزمەتگوزاری پاش فرۆشی خانە طیور لە سەر بنەمای:\nدروست کردنی ناوەندێ بۆ ئەرشیڤ بە چەشنی بوارەکانی سرویس و پاراستن، چاک کردن، تایبەتمەندییە تەکنیکییەکانی پارچەکان، ناساندنی بەرهەمەکان و تایبەتمەندییە تەکنیکیەکانیان. کەتەلۆگ و گەرەنتی و نەرم ئامێری ڕاهێنان وەک کتێبەکانی ڕاهێنان، CD یەکانی ڕاهێنان، ئێسلایدەکان و ...\nکۆکردنەوەی زانیارییەکانی پێوەندیدار بە کێشەی بەرهەمەکانەوە.\nسازکردنی بواری پێوەندی ٢٤ کاتژمێرەی دوولایەنەی نێوان کڕیار و کارئاسانی کۆمپانیا بۆ وەڵامدانەوەی کێشەکانی تەکنیکی، ڕاهێنان، زانیاری و سکاڵاکان.\nڕاهێنانی شێوەی بەکارهێنانی بەرهەمەکە و پاراستنیان بۆ بەرپرسانی فارم بۆ بەرهەمە تازە فرۆشراوەکان لە سایتی کڕیاراندا.\nبەرپرسیارەتیەکانی شرۆڤەی ئەرکی یەکەی خزمەتگوزاریی پاش فرۆش\nگەشەی پێشکەش کردنی خزمەتگوزاری بە کوالێتی و خێراییەوە لە سەرانسەری وڵاتدا.\nهاوبیری تەلەفوونی لە ڕێگای دوورەوە بۆ لابردنی کێشە تەکنیکیەکان بە زووترین کات بۆ کارئاسنی کڕیار.\nئامادەبوون لە شوێنی فارمدا بۆ چارەسەریی کێشە تەکنیکیەکان بە زووترین کات\nچاککردنی کاڵای هەناردە لە لایەن کارناسانی شارەزاوە بە زووترین کات\nچاوپێکەوتنە بازنەییەکان لە فارمەکان و هۆڵەکان و تۆمارکردنی ڕاپۆرتەکان بە شێوەی ڕێکوپێک و لێکدانەوەیان و پێشکەش کردنی بە کڕیاران\nچاودێری بریکارە ڕێپێدراوەکانی خزمەتگوزاری و کۆنترۆڵی دۆخی خزمەتگوزاری و ڕەزامەندیی کڕیاران\nڕاهێنان و ڕێنوێنیی کڕیاران بە مەبەستی بەکاربردنی لەبار و گونجاوی بەرهەمەکە.\nدروست کردنی بڕووشوور، ڕێنوێنی بۆ دامەزران و پاراستنی بەرهەمەکان و پێشکەش کردنی بە کڕیاران.\nتوانای پێشکەش کردنی خزمەتگوزرایی بۆ بەرهەمەکانی دەروەی گەرەنتی (ورانتی) لە سەر داوای کڕیار.\nتۆمارکردنی ناردنی کاڵای نموونە، ئێشآنتیتۆن بۆ کڕیاران و بریکارانی خزمەتگوزاری.\nلێکدانەوەی بۆچوون و هەڵسەنگاندنی ڕەزامەندیی کڕیاران بۆ باشتربوونی کارکرد.\nلێکدانەوەی ئاستی ڕەزامەندیی کڕیار پاش وەڵامدانەوە و بەدواداچوونی سکاڵا\nبواری پێشکەش کرنی خزمەتگوزاری پڕۆژە تازەکان لە سەرانسەری وڵاتدا.\nبۆ پێوەندی لەگەڵ بەشی خزمەتگوزارییەکانی کۆمەڵەی پاش فرۆش پێوەندی بەم ژمارەی خوارەوە بکەن:\nبرچسب ها: خزمەتگوزارییەکانی-پاش-فرۆشتن خانه-طیور poultry-house تایبەتمەندییەکانی-خزمەتگوزاریی-پاش-فرۆش-


هەواڵی / 11/7/2020 247 جار بینراوە\nترێ بۆ خۆپاراستن لە شێرپەنجە باشە\nزانایان بۆیان دەركەوتووە ئەو پێكهاتە چالاكانەی لە ترێدا هەیە، رۆڵی هەیە لە خاوكردنەوەی گەشەی خانە شێرپەنجەییەكان، لەگەڵ ئەوەشدا توێژەرەكان ئامۆژگاری زۆر خواردنی ئەو میوەیە ناكەن وەك خۆپاراستن لە شێرپەنجە، لەبەرئەوەی لەوانەیە زۆر خواردنی ببێتە هۆی جۆرێكی شەكرە و قەڵەوی.\nپێشتر زاناكان ئاماژەیان بەوەدابوو كە ترێ دەكرێ وەك چارەسەری هەندێك جۆری شێرپەنجە بەكاربهێنرێت لەوانەش شێرپەنجەی ریخۆڵە باریكە، بەڵام زانایان توانییان تایبه‌ته‌مه‌ندییه‌کانی باشی ترێ ده‌ستنیشان بکه‌ن. توێژەران توانییان كاریگەریی مادەی ریسفیراترۆل دیاری بكەن كە ترێ دەریدەدات بۆ لەناوبردنی بەكتریای خانە شێرپەنجەییەكانی ریخۆڵە باریكە وروون بووەوە ئەو مادەیە دەتوانێ تا 40 لەسەد خێرایی شێرپەنجە خاو بكاتەوە.\nهەرچەندەی رێژەی مادەكە زۆرتربێت، كاریگەرتر دەبێت، بەڵام زاناكان دەڵێن مرۆڤ بۆ ئەوەی بگاتە ئەو ئامانجە دەبێ لە رۆژێكدا 3 كیلۆگرام ترێ بخوات و خواردنی ئەو بڕە زۆرەش دەبێتە هۆی شەكرە و قەڵەوی.\nشەش هەزار و 500 ساڵ لەمەوبەر مرۆڤ ترێی بەرهەم هێناوە و گەشەی پێداوە ئەمەش وایکردووە، ترێ ببێتە هێمایەکی دێرینی مرۆڤایەتیی بۆ زۆربوون و گەشە.\nلەگەڵ ئەوەی ترێ تام و چێژێکی تایبەتی خۆی هەیە، سوودیشی زۆرە، لێرە باس لە حەوت سوودی ترێ دەکەین.\nئەگەر پڕ بە یەک پەرداغ دەنکی ترێ بخۆیت، 25% پێویستی ڤیتامین سی رۆژانەت دەست دەکەوێت، 20% ڤیتامین کەی و 10% مس. هەروەها، بڕێکی لە ڤیتامین بی، پۆتاسیۆم و مەگنیسۆمی تێدایە.\nترێ چەند جۆرێک لە دژە ئۆکسان لەخۆ دەگرێت کە سوودی زۆریان بۆ کەمکردنەوەی هەوکردن و چالاککردنی سووڕی خوێن هەیە. هەروەها، ئەو دژە ئۆکسانانە سوودیان بۆ کارەکانی مێشک هەیە و پرۆسەی پیربوون هێواش دەکەنەوە.\nلە ترێ مێلاتۆنینی سرووشتی هەیە و سوودی زۆری بۆ باشترکردنی کوالیتی خەو و نەهێشتنی خەوزڕان هەیە کە ئەمەش سوودی بۆ کەمکردنەوەی تووشبوون بە نەخۆشییەکانی شەکرە، دڵ و قەڵەویی هەیە.\nترێ هاوڕێی دڵە\nخواردنی ترێ ئەم سوودانە بە دڵ دەگەیەنێت: کەمکردنەوەی رەقبوونی خوێبەرەکان، کەمکردنەوەی هەوکردن، باشترکردنی سووڕی خوێن، کەمکردنەوەی فشاری خوێن و رێگریکردن لە کڵۆ بوونی خوێن.\nلوتێین و زیانکسانسین دوو ماددەی ناو ترێن کە چاو و گلێنەکەی دەپارێزن و بەهێزی دەکەن.\nترێ خاوەنی ژمارەیەکی زۆر فایبەر نییە، لە پەرداخێکدا تەنها دوو گرام فایبەری تێدایە، بەڵام ئەو شلەمەنییەی لە ترێدا هەیە، جووڵەی ریخۆڵەکان رێکدەخات. کە ئەمەش دواجار سوودی بۆ سیستمی بەرگری و باشترکردنی دەروونی کەسەک دەبێت.


بە هۆکارێکی سەیر.. دەستەخوشکێک بەهەڵە شوودەکەن\nلە ڕێکەوتێکی نائاساییدا و لە ئاهەنگێکی هاوسەرگیریی هیندستان، دوو خوشک بەهۆی بڕانی کارەباوە زاواکانیان لێتێکەڵاودەبێت و “بەهەڵە” شوودەکەن.\nئاهەنگەکە لە گوندی ئەسڵانا-ی سەربە ویلایەتی مادیا برادیش بەڕێوەچووە و بڕانی کارەبا لەکاتی هاوسەرگیرییەکەدا هەرای ناوەتەوە، بەڵام پیاوە ئاینییەکە ڕێوشوێنەکانی ڕانەگرتووە و بەردەوامبووە و دوو خوشکەکەی بەهەڵە لە دوو زاواکە مارەکردووە.\nباوکی دوو کچەکە بە پێگەی “دەیلی مەیل”ی ڕاگەیاندووە، هەردوو بووکەکە جلوبەرگی هاوشێوەیان لەبەردا بووە و بەهۆی بڕانی کارەباوە پیاوە ئاینییەکە لێیتێکچووە کامیان بۆ کامیانە.\n"خامێس" لە ڕیاڵ هەڵگەڕایەوە و هۆکارەکەش ئاشکرا دەکات\n105 واژوو بۆ سەندنەوەی متمانە لە وەزیرێك كۆدەكرێتەوە\nیەکێک لە مەترسیدارترین ماسییەکانی جیهان لە سێڵفیی کچێکدا پێدەکەنێت\nلە گرتەیەکی ڤیدیۆییدا کە کچێكی ژێرئاوگەڕ بڵاویکردووەتەوە و خاوەنی هەزاران بینەر بووە، ڕوخساری ماسییەک بەشێوەی پێکەنین دەردەکەوێت. ئەو…\n9 هۆکار کە وادەکەن خەڵک حەزیان لە هاوڕێیەتیت نەبێت\nماڵپەڕی “a conscious rethink” بابەتێکی لەژێر ناوی “بۆچی خەڵکی حەزیان لێم نییە؟ – 9 هۆکار کە وادەکەن خەڵکی…\nبەهۆی بردنی گازۆوە ئێرانییەك بە زیندان و جەڵد سزادەدرێت\nدادگایەكی ئێرانی سزای 10 مانگ زیندانیكردن و 40 لێدانی جەڵدی بەسەر سەرۆك خێزانێكدا سەپاند بەتۆمەتی “دزینی” سێ كیسە…


ڕێوڕه‌سمی ڕۆژی هه‌واڵنێر به‌ڕێوه چوو\nله میانه‌ی ڕێوڕه‌سمێک له بینای به‌ڕێوه‌به‌ری پارێزگای کوردستان ڕێز له ئه‌رک و ماندووبوونی ڕۆژنامه‌نووسانی کوردستان گیرا.\nله ڕۆژی هه‌واڵنێردا؛\nدوو به‌رپرسی کوردستان سه‌ردانی ئاژانسی مێهریان کرد\nبه‌ڕێوه‌به‌ری گشتی ئیداره‌ی پۆستی کوردستان و ئیداره‌ی گشتی میراتی فه‌رهه‌نگی، پیشه‌ی ده‌ستی و گه‌شتیاری له ڕۆژی هه‌واڵنێر سه‌ردانی نووسینگه‌ی ئاژانسی مێهریان کرد.\nجێگه‌ی متمانه بوون گه‌وره‌ترین سه‌رمایه‌ی مێدیاکانه\nنوێنه‌ری ڕێبه‌ری باڵای ئێران له کوردستان وتی: مێدیا گشتییه‌کان و هه‌واڵنێره‌کان ڕۆڵێکی یه‌کجار گرنگیان له په‌ره‌دان به پارێزگای کوردستان هه‌یه و ده‌بێت له‌م توانسته باشه‌یان سوود ببرێت.\nمانگ نامه‌ی گه‌لی کورد هاته ڕیزی چاپەمەنی کوردی\nمانگ نامه‌ی گه‌لی کورد به دوو زمانی کوردی و فارسی له میانه‌ی چه‌ند ڕۆژی داهاتوودا ڕه‌وانه‌ی بازاڕی ڕۆژنامه‌گه‌ری کوردی له ئێران ده‌کرێت.\n۹۷ له سه‌دی هه‌نارده کردنی کوردستان بۆ عێراقه\nجێگری کار و باری ئابووری پارێزگاری کوردستان ڕایگه‌یاند که پشکی بازاڕی عێراق له هه‌نارده کردنی پارێزگای کوردستان ۹۷ له سه‌ده.\nبه دوو زمانی کوردی و فارسی؛\nیه‌که‌مین ژماره‌ی دوو هه‌فته‌نامه‌ی ئاڵا بڵاو کرایه‌وه\nیه‌که‌مین ژماره‌ی دوو هه‌فته‌نامه‌ی ئاڵا به به‌رێوه‌به‌رایه‌تی سه‌ید به‌هائه‌دین حسه‌ینی به دوو زمانی کوردی و فارسی ڕه‌وانه‌ی بازاڕی ڕۆژنامه‌گه‌ری کوردستان کرا.\n۱۵هه‌مین خولی فستیڤاڵی یارییه ناوچەییەکان بە ئه‌سب\n۱۵هه‌مین خولی فستیڤاڵی یارییه ناوچه‌ییه‌کانی ئه‌سب له شاری سنه به‌ڕێوه ده‌چێت.\nپوران دره‌خشه‌نده دێته‌وه کوردستان؛\nفیلمی هونه‌رمه‌ندێکی ناسراوه‌ی کورد له سنه نمایش ده‌کرێت\nسه‌رۆکی حه‌وزه‌ی هونه‌ری کوردستان ڕایگه‌یاند: فیلمی سینه‌مایی "له ژێر بنمیچێکی دووکه‌ڵاوی" له ده‌رهێنان و نووسینی "پوران دره‌خشه‌نده" له سینه‌ما به‌همه‌نی سنه نمایش ده‌کرێت.\nبانگهێشتی دوو چاکه‌سواری کورد بۆ هه‌ڵبژارده‌ی نه‌ته‌وه‌یی ئێران\nله میانه‌ی ده‌ست پێ کردنی خولی ڕاهێنانی چاکه سواره‌کانی ئێران بۆ کێبه‌رکێ نێونه‌ته‌وه‌ییه‌کان دوو چاکه سواری کوردیش بۆ ئه‌م خولانه بانگهێشت کران.\nله ۴ مانگدا؛\n۱۸۶ هه‌زار تۆن کاڵا له کوردستانه‌وه هه‌نارده کراوه\nبه‌ڕێوه‌به‌ری گومرۆکه‌کانی کوردستان ڕایگه‌یاند: له میانه‌ی ۴ مانگی یه‌که‌می ئه‌مساڵ زیاد له ۱۸۶ هه‌زار تۆن که‌ل و په‌ل به بایه‌خی ۳ ملیار و ۸۱ ملیۆن ڕیاڵ له سنووره‌کانی کوردستانه‌وه هه‌نارده کراوه.\nوه‌زیری جاده‌وبانه‌کانی ئێران:\nسنه گه‌شتی ئاسمانی نێونه‌ته‌وه‌یی بۆ دابین ده‌کرێت\nوه‌زیری جاده و بانه‌کانی ئێران له میانه‌ی دیدار له فڕۆکه‌خانه‌ی سنه وتی: به پێی ئه‌و توانه‌ی له‌م فڕۆکه‌خانه‌یه‌دا به‌دی ده‌کرێت، فه‌رمانم داوه تاکوو گشتی نێونه‌ته‌وه‌یی له سنه‌وه ئه‌نجام بدرێت.\nله سنه به‌ڕێوه چوو؛\nفستیڤاڵی مه‌ولوودنامه خوێنی هه‌تاو کۆتایی پێهات\nهاوکات له‌گه‌ڵ پێشکه‌ش کردنی خه‌ڵاته‌کان به‌و که‌سانه‌ی له کێبه‌رکێیه‌کانی فستیڤاڵی هه‌تاو سه‌رکه‌وتن، ئه‌م فستیڤاڵه کۆتایی پێهات.\nنوێنه‌ری سنه، کامیاران و دیوانده‌ره:\nڕێگه ناده‌ین ئاوی کوردستان له سنووره‌کانی پارێزگا بڕاوته ده‌ره‌وه\nنێونه‌ری شاره‌کانی سنه، دیوانده‌ره و کامیاران جه‌ختی کرد: ڕێکخستن و داڕشتنی پلانی تۆکمه بۆ ئاو و به‌نداوه‌کان یه‌کێکه له کێشه‌کانی پارێزگای کوردستان.\nمه‌کته‌بخانه‌ی مۆسیقا له کوردستان ده‌کرێته‌وه\nسه‌رۆکی ئه‌نجومه‌نی مۆسیقای کوردستان ڕایگه‌یاند که به زوویی مه‌کته‌بخانه‌ی مۆسیقا له کوردستان ڕێده‌خرێت و شوێنی ناوه‌نده‌که‌ش دیاری کراوه.\nکتێبێکی نوێ له مامۆستا شه‌پۆل بڵاو کرا\nنوێترین کتێبی مامۆستا شه‌پۆل له ژێر ناوی "کۆبانی، کۆمه‌ڵه وتار" ڕه‌وانه‌ی بازاڕی کتێب کرا.\n۵۱ له سه‌دی شارنشینه‌کانی کوردستان له شوێنی نالەباردا دەژین\nبه‌ڕێوه‌به‌ری ئیداره‌ی گشتی ڕێگا و بانه‌کانی کوردستان وتی: ۵۱ له سه‌دی دانیشتوانی شاره‌کانی پارێزگای کوردستان له شه‌قامه کۆن و نافه‌رمییه‌کانی پەراوێزی شاره‌کاندا ده‌ژین.\nبه‌ڕێوه‌به‌ری ئاوی کوردستان:\nکوالێتی ئاوی خواردنی سنه له باڵاترین ئاست دایه\nبه‌ڕێوه‌به‌ری ئیداره‌ی گشتی ئاوی پارێزگای کوردستان وتی: کوالێتی ئاوی خواردنه‌وه‌ی شاری سنه له باڵاترین ئاستی خۆیدایه.\nپاڵه‌وانی و گرتنی میدالیا به‌شێکی جیانه‌کراوه‌ی پێشبڕکێیه‌کان و له‌م ڕاپۆرته‌دا چه‌ندین وێنه له عه‌بدولڕه‌حیم ده‌رزاده وه‌رزشوانی خه‌ڵکی سیستان که له پێشبڕکێیه‌کانی ڕاکردنی قوتابیان له سنه توانی پله‌ی پاڵه‌وانی وه‌ده‌ست بێنێت.\nموسڵمان بوونی لاوێکی ئه‌ورووپایی له سنه\nخوێندکارێکی وڵاتی پۆرتەغاڵ له شاری سنه دوای لێکۆڵینه‌وه له دینی ئیسلام، بووه موسوڵمان.\nزرێبار ده‌رفه‌تێکی گه‌شتیارییه بۆ کوردستان\nپارێزگاری کوردستان ئاماژه‌ی دا که زریاچه‌ی زرێبار له مه‌ریوان ده‌رفه‌تێکی گه‌شتیارییه و وتی: زرێبار بۆ ئێکۆسیستم و ژینگه‌ی ناوچه‌که‌ش سوودێکی یه‌کجار زۆری هه‌یه.\nجێگری سه‌رۆک کۆماری ئێران له سنه:\nکه‌رتی گه‌شتیاری ڕۆڵی گه‌وره‌ی له گه‌شه‌ی ئابووری ده‌بێت\nجێگری سه‌رۆک کۆماری ئێران و سه‌رۆکی ئیداره‌ی میراتی فه‌رهه‌نگی ئێران وتی: گه‌شه‌ی که‌رتی گه‌شتیاری ده‌توانێت یارمه‌تی دۆخی ئابووری بدات.\nسه‌رۆکی زانکۆی ئازادی سنه ڕایگه‌یاند:\n۶۰ خوێندکاری هه‌رێمی کوردستان له سنه ده‌خوێنن\nسه‌رۆکی زانکۆی ئازادی سنه ڕایگه‌یاند که ۶۰ خوێندکاری هه‌رێمی کوردستان له زانکۆی ئازادی سنه ده‌خوێنن.\nپیاوێک ته‌قه‌ی له ژنه‌که‌ی خۆی کرد\nفه‌رمانده‌ی پۆلیسی کوردستان ڕایگه‌یاند که پیاوێک تەقەی له ژنه‌که‌ی خۆی کردووه و دواجار هه‌ڵاتووه.\nتوانای مووشه‌کی ئێران قابیلی دانوستان نییه\nپێشنوێژی کاتی شاری سنه ڕایگه‌یاند: ئه‌مریکا ده‌یه‌وێت به گه‌ماڕۆ ئێران بباته سه‌ر مێزی دانوستان، به‌ڵام توانی سه‌ربازی و مووشه‌کی ئێران قابیلی دانوستان نییه.\nکوردێک خه‌ڵاتی یەکەمی فستیڤاڵی فانووسی بردەوە\nله میانه‌ی ڕێوڕه‌سمی کۆتایی به‌ڕێوه چوونی فستیڤاڵی سه‌رتانسه‌ری فانوس له ئێران هونه‌رمه‌ندێکی کورد خه‌ڵات کرا.\nسەرکەوتنی دوو پاڵه‌وانی کەم ئەندامی کورد لە پێشبڕکێیەکانی ئێران\nموعین ئه‌حمه‌دی و زانیار عه‌زیزی ۲ کێش هه‌ڵگری کورد توانیان له کێبه‌رکێی کێش هه‌ڵگری که‌م ئه‌ندامانی سه‌رتانسه‌ری ئێران دوو مدالیای زێو مسۆگر بکه‌ن و له پله‌ی دووهه‌می ئێراندا بوه‌ستن.\nده‌رهێنه‌رێکی کورد خه‌ڵات کرا\nده‌رهێنه‌رێکی کورد له فستیڤاڵێکی نێونه‌ته‌وه‌یی وڵاتی ژاپۆن خه‌ڵات کرا.


هەڵوێستێکى نوێ لە حکومەتى هەرێمەوە لەبارەى رادەستکردنى داهاتى گومرگ بەبەغدا\n2021.07.22 - 23:19\nبەڕێوەبەرى گومرگى هەرێم رایگەیاند، تا ئێستا هیچ ئاماژەیەک نییە بۆ رادەستکردنى داهاتى گومرگ بەبەغدا، لەچوارچێوەى پابەندبونەکانى هەرێم بەبودجەى عێراق.\nساماڵ عەبدورەحمان بەڕێوەبەرى گومرگى هەرێم، (22ى تەمموزى 2021) بە "ناس کورد" ى ڕاگەیاند "تائێستا ئێمە داهات رادەستى وەزارەتى دارایی حکومەتى هەرێم دەکەین، هیچ ئاماژەیەک نییە ئەو داهاتانە بدەین بە بەغدا."\nلەبارەى خەمڵاندنى داهاتى گومرگەوە، بەڕێوەبەرى گومرگ ئاماژەى بەوەکرد، هیچ شتێک بەوان نەوتراوە لەو بارەیەوە، بەبێ ئەوەى هیچ قسەیەکى دیکە بکات.\nلەدوو مانگى رابردوودا دیوانى چاودێرى دارایی سەردانى گومرگ و خاڵە سنورییەکانى هەرێمى کرد بۆ خەمڵاندنى داهاتى گومرگ، کە بەپێی یاساى بودجە دەبێت نیوەى رادەستى بەغدا بکرێت، لەچوارچێوەى پابەندبونەکانى هەرێم بەبودجە لەبەرانبەر وەرگرتنى بەشە بودجەکەیدا.\nلەدوو هەفتەى رابردوودا بەغدا بڕى ٢٠٠ ملیار دینارى رەوانەى هەرێم کرد وەک یەکەم گوژمە پارە لەدواى پەسەندکردنى بودجەوە، بەڵام بەرپرسانى هەرێم دەڵێن ئەو بڕە تەنها پێشینەیە و ئەو بەشە بودجەیە نییە کە دەبێت بەپێی یاساکە بۆ هەرێم بنێردرێت.\nهەلى کارى نوێ لە کۆمسیۆن راگەیەنرا\n2021.08.04 - 19:03\n2021.08.05 - 15:51\nحکومەتى هەرێم: تا ئێستا تێبینى هەیە لەسەر خاڵە سنورییەکان\n2021.08.02 - 20:51\nحکومەتى هەرێم دەسەڵاتێکى بۆ پارێزگا و ئیدارە سەربەخۆکان شۆڕکردەوە\n2021.08.01 - 18:10


لاس فیگاس فڕۆکەیەکی بێ فڕۆکەوان نمایش دەکات کە توانای هەڵگرتنی سەرنشینی هەیە - Yalla\nلاس فیگاس فڕۆکەیەکی بێ فڕۆکەوان نمایش دەکات کە توانای هەڵگرتنی سەرنشینی هەیە\nلاس فیگاس فڕۆکەیەکی بێ فڕۆکەوان نمایش دەکات کە توانای هەڵگرتنی سەرنشینی هەیە!\nپێشانگای CES ناسراو بە پێشانگای بەکاربەری ئەلیکترۆنی کە ساڵانە لە مانگی کانونی دوومدا لە ناوەندی کۆبونەوەکانی لاسفیگاسدا دەگێردرێت و میوانداری چەندین جۆر بەرهەمی نوێ و کەرەستەی تەکنەلۆژیا دەکەن. لە پێشانگاکەدا چەندین جۆری بەرهەمی نوێ بۆ یەکەم جار نمایش کرد Xbox ی ساڵی ٢٠٠١ و تەلەفزیۆنی 3D ی ساڵی ٢٠٠٩.\nزۆر بەرهەم هەبوون کە جێی سەرنج بوون لەم ساڵدا لە پێشانگاکەدا کە لە ڕۆژانی لە ٦ و ٧ ی کانونی دووەمدا بەردەوام دەبیت. بەڵام بەرهەمێک سەرنجی زۆرێک لەوانەی بۆ خۆی ڕاکێشا کە ئارەزووی تەکنەلۆژیایان هەیە ئەویش ئەو فڕۆکە بێ فڕۆکەوانە بوو کە توانای هەڵگرتنی سەرنشینێکی هەیە، و لە لایەن کۆمپانیایەکی چینییەوە نمایشت کرا لە پێشانگاکەدا.\nکۆمپانیای EHang لە CES فڕۆکە نوێیەکەی نمایش کرد کە دەتوانێت هەموو شارەکەت بگەڕێنێت تەنها بە یەک دەست پیداناندا و لە ڕێگای ئەپڵیکەیشنێکەوە کە بە تابلێتەوە یان مۆبایلەوە بەستراوە. فڕۆکەکە شاشەیەکی گەورەی هەستیاری تێدایە، هەروەها دەتوانیت سود لە خزمەتگوزاری ئینتەرنێتی وایەرلێس و فێنککەرەوە ببینیت. کۆمپانیاکە هیوای خواست کە ئەم تەکنەلۆژیایە بتوانێت بە هەموو بازاڕەکانی جیهان بگات و بەڕێوبەری کۆمپانایاکە دەڵیت نرخی ئەم بەرهەمە ٢٠٠،٠٠٠$ و ٣٠٠،٠٠٠$ ە.\nshort URL: https://yallairaq.com/ku/gFEST\nلینۆڤو لاپتۆپێک دەخاتە بازاڕەوە بە قورسایی مۆبایلێک!\nئاشنابە بە سەیرترین ئامێر و تەکنەلۆژیاکانی ساڵی ٢٠١٦


پەنابەرانی سوریا لە ڕێگای ئەمریکاوە دێن بۆ سوید - Radio Sweden Kurdish - رادیۆی سوید Radyoya Swêdê | Sveriges Radio\nپەنابەرانی سوریا لە ڕێگای ئەمریکاوە دێن بۆ سوید\nبڵاو کرایه‌وه torsdag 16 januari 2014 kl 10.54\nڕۆژنامەی داگێنس نیهێتەر ئەمڕۆ ڕادەگەیێنێت کە پەنابەرانی سوریا لە ڕیگای ویلایەتە یەکگرتووەکانی ئەمریکاوە بۆ سوید دێن. ئەوەش بە هۆی ئەوەی کە ناتوانن لە سنورەکانی ئەوروپا دەربازبن. بە پێی زانیارییەکانی دەزگای کۆچ و پۆلیسی سنووری سوید لە ماوەی شەش مانگی ڕابردوودا بەشێک لە پەنابەرانی سویریا لەم ڕێگایەوە دێن.\nبەرپرسی بەشی میدیا لە دەزگای کۆچ سۆفیا ئۆڤال دەڵێ ئێستا زیاتر لە ٧٠ کەیسی پەنابەریمان لە بەر دەستە کە بە ڤیزای ئەمریکی بە فرۆکە بۆ سوید هاتوون. ئەوانەش یان لە ڕێگای بەرەو ئەمریکا لە سوید دادەبەزن یان خۆیان دەگەیننە ئەمریکا و لەوێوە بۆ سوید دێن.\nبە هۆی نەبوونی ڕێگای یاسایی لە سوریاوە بۆ ئەوروپا بەشێکی زۆر لە پەنابەران ڕوو لە ڕێگای قاچاخ دەکەن و تووشی هەڵومەرجی ناخۆش دەبن. سەرەڕای ئەوەی کە یەکیەتی ئەوروپا و نەتەوە یەکگرتووەکان داوایان لە تورکیا کردووە سنوورەکانی بۆ پەنابەرانی سوریا بکاتەوە و لەو ڕێگایەوە بتووانن بۆ ئوروپا بێن، تورکیا هیچ کارئاسانی نەکردووە.\nئەو ولاتانەی قەراردادی شێنگێنیان ئیمزا کردووە و بۆ ماوەیەکی زۆرە بڕیاریان داوە ڤیزا بە هاووڵایانی سوریا نەدەن هۆکارێکی دیکەیە بۆ ناچارکردنی پەنابەرانی سوریا، کە لە ڕێگای قاچاخەوە بۆ ئەوروپا دێن. هاوکات ئەو کەسانەی کە لە ئەمریکاوە دێنە ئەوروپا و ئەو وڵاتانەی بەشێکن لە هاوکاریی شێنگێن ڤیزایان پێویست نیە.\nبەرپرسی پۆلیسی سنووری سوید لە ئاڕلاندا - پێتەر ماتسۆن دەڵێ هاتن بۆ ئەو وڵاتانەی کە بەشێکن لە هاوکاریی شێنگێن لە ئەمریکاوە ڤیزای پێویست نیە و لە ئەمریکا کۆنتڕۆڵ ناکرێن.\nبۆیە هاتنی پەنابەرانی سوریا لە ڕێگای ئەمریکاوە یاساییە و لە لایان باڵوێزخانەی ئەمریکا لە لبنان ڤیزایان پێدەدرێت.\nهەروەها ماتسۆن بە ڕۆژنامەی داگێنس نیهێتەر دەڵێ بەشێکی زۆر لە پەنابەرانی سوریا کە دێن بۆ سوید بە فڕۆکە لە تورکیاوە دێن و زۆربەیان پاسپۆرتی سویدییان کڕیوە یان ڤیزای ساختەیان پێیە.


کوردیپێدیا - چ دەردەسەریەک لەپشت تورکیایی ئۆردوگانی دەگوزەرێت\n📖 چ دەردەسەریەک لەپشت تورکیایی ئۆردوگانی دەگوزەرێت | 🏷 پۆل: کورتەباس | زمانی بابەت: 🏳 کوردیی ناوەڕاست | 👁🗨\nچ دەردەسەریەک لەپشت تورکیایی ئۆردوگانی دەگوزەرێت\nلە نوسینی : ئەلپ ئەلتینۆرس\nو/ ک. ئەمین..\nسەرچاوە : ئەهرام ئۆنلاین رێکەوتی 02-05-2013\nتورکیا لەلایەن زۆرانێک وەک ئەزمونێکی نمونەیی لە ناوچەکەدا وێناکراوەو نیشاندەرێت. بەتایبەتی لە دوای ئەو زنجیرە راپەڕینەی کە بە بەهاری عەرەبی ناسراوە. ئەمە لەکاتێکدایە کە یەکێک لە خاسیەتەکانی کۆمەڵگای ئەمڕۆی تورکیا بریتییە لەدابەشبوونی ئەو کۆمەڵگایە بە سەر دوو چیندا، کە بریتین لە زۆرینەیەکی هەژارو کەمینەیەکی ئێجگار دەوڵەمەند. هاوکات تادێت ئەم دابەشبونە قوڵتردەبێتەوە. ئەمە وێڕای ئەو سەرکوتکردنە سەرسەختەی کە سەندیکاکانی کرێکارانو رۆژنامەنوسانو خوێندکارانو ناسیونالیستە کوردەکان رۆژانە دووچاری هاتونو دێنەوە لەسەر دەستی دەوڵەتی ئەمڕۆی تورکیا.\nلە جیهانی عەرەبی ئەمڕۆدا، بەتایبەتی میسرو تونس، رۆژانە بانگەشەی نمونەییبوونی ئەو دۆزەی کە ئێستا لە تورکیا دەگوزەرێت دەکرێت. هەروەها ئەزمونەکە بووە بە یەکێک لە زەقترین پڕوپاگەندەکانی پارتو هێزە کۆنەپارێزەکان. ئیدی هەریەک لە ئیخوان موسلمین لە میسرو حکومەتەکەی نەهزە لە تونس لەو باوەڕەدان کە دەتوانن بە ئاماژەدان بە گەشەسەندنی ئابوری تورکیا لە ژێرسایەی حوکمی پارتی دادو گەشەپێدان بەسەرکردایەتی ئۆردوگان، رای گشتی خەڵکی وڵاتەکانیان بەلای خۆیاندا راکێشن. هەموو ئەم پڕوپاگەندانە لە کاتێکدا بانگەشەی بۆدەکرێت کە زۆربەی زۆری راستییەکانی ئەو رژێمەی کە رەجەب تەیب ئۆردوگان سەرۆکایەتی دەکات شاردراونەتەوە لە ژێر پەردەی گەشەسەندنە ئابوریەکەی تورکیا. هەرچەند دەبێ دان بە گەشەسەندنی ئابوری تورکیا دابنێین، بە تایبەتیش ئەوەی کە لە نێوان ساڵانی 2002 تا 2012 هاتۆتە ئاراوە کە کۆی گشتی رێژەی بەرهەمهێنانی ناوخۆییGDP ئەو وڵاتە بە گشتی گەیاندبووە 4.9٪، ئەمە جگە لە ساڵی 2009 کە رێژەکە دابەزیبوو بۆ 4.8 ٪. بەڵام ئێستا، لە 2012دا، ئەو رێژەیە دابەزیوە بۆ2.2٪ و بە جێگیری ماوەتەوە.\nراوەروتی سەرمایەی ئیمپریالیستی\nلەڕاستیدا گەر چاوێک بە تۆمارەکانی بانکی مەرکەزی تورکیادا بخشێنین دەبینین ئەم گەشەسەندنە ئابورییە تەنها دەرئەنجامی کاریگەریی راوەڕوتی سەرمایەداری هێزە ئیمپریالیستەکانە. بەتایبەتیش سەرمایەی دەرەکی. بۆنمونە تۆمارەکان ئاماژە بە رێژەی هاوردەی تورکیا دەکەنو نیشاندەدەن کە لە نێوان ساڵانی 2002 تا 2012 خۆی لە نزیکەی281.4 بلیۆن (لە کوردستان ملیاریش بەکاردێنن) دۆلار داوە. ئەمە لە کاتێکدایە کە کۆی رێژەی هاوردەکانی تورکیا لە ساڵانی 1984 تا 2001 تەنیا گەیشتبووە 36 بلیۆن دۆلار. هەربۆیە هاتنی سەرمایە دەرەکییەکان بۆ تورکیا بە هۆی زیادبوونی رێژەی هاوردەوە بەشێوەیەکی بەرچاوو زیادیکردووە، لە 65 بلیۆن دۆلار لە 1980 تا 2002 بۆ 484 بلیۆن دۆلار لە 2002 تا 2012. ئەم رێژانە بەشێوازێکی ئاشکرا هێمان بۆ کاریگەریی سیستمی سەرمایەداری جیهانی لەسەر گەشەسەندنە ئابوریەکەی تورکیا لە ژێر سایەی حکومەتەکەی ئۆردوگاندا.\nشایەنی باسە هاتنی سەرمایە دەرکییەکان دوو پاڵنەری سەرەکیان هەبوو: یەکەم بۆ ساغ کردنەوەی پارەی رەش، واتە جێگیرکردنی ئەو پارانەی کە پێشتر بۆ کڕینی بۆندو هەروەها لە بۆرسەکاندا کرینو فرۆشتنیان پێوەدەکرا. دووەم، ئەوهەلەی لە تورکیادا هاتە ئاراوە بۆ خاوەن سەرمایە دەرەکییەکان بۆ کڕینی گشت ئەو کۆمپانیا حکومییانە کە رژێمی ئۆردوگان لە کەرتی گشتی دەریهێنانو خستنییە بازاڕ بۆ کڕینی لەلایەن کەرتی تایبەتەوە. هەر بۆیە گەر بنواڕینە رێژەی داهاتی ناوخۆی تورکیا کە بەهۆی ئەم سەرمایە دەرەکییەوە دەستیدەکەوێت ئەوە دەبینین ئەو داهاتە 20٪ ی کۆی داهاتی گشتی ئەو وڵاتە پێکدێنێت. تۆمارەکانی بانکی ناوەندی تورکیا ئاماژە بەوەدەکەن کە لە نێوان ساڵانی 2002 بۆ 2012، کە دەکاتە ساڵانی حوکمی ئۆردوگان، داهاتی گشتی گوێزراوە لە تورکیا بۆ وڵاتە بێگانەکان 120 بلیۆن دۆلار بووە، لەمەشدا 78٪ سودی گوێزراوە (interest transfers) بووە.\nهەرچەندە ئابوریناسەکان ئاماژە بەم راوەڕوتە زەقەی سیستمی ئیمپریالیزمی جیهانی ناکەن کە ئابوری تورکیا توشیبووە، ئەم ئاماژەنەکردنە لە کاتێکدایە، وەک گوتمان، لە ماوەی دە ساڵی رابردودا 120 بلیۆن دۆلار لەو پارە فائیزەی کە لەلایەن کرێکارانی تورکیاوە بەرهەمهاتوە، دزراوە بۆ دەرەوەی وڵات. لەم 120 بلیۆنە 93 بلیۆن دۆلاری لە قەردی خزمەتگوزارییەکانە (debt service).\nئەمە وێرای خراپی گوزەرانو کەمی داهاتی تاکەکەسی لە تورکیا هێندەی دیکە ئاماژە بەو بۆشاییانە دەدەن کە ئەم گەشەسەندنە دەب دەبەییەو قەیرانئامێزە راستییەکی ئابورییە کە تورکیا پێوەیدەناڵێت. هەروەک ئەو بەڵگەنامانەی کە وەزارەتەکانی خێزانو دادی کۆمەڵایەتی ئاماژەیانپێداوە رێژەی داهاتی تاکە کەسی لە 40٪ هاوڵاتیانی تورکیا لە ژێر لانیکەمی موچەی دیاریکراوە. لانیکەمی موچەی مانگانە لە تورکیا بە 773 لیرەی تورکی بۆ مانگێک دیاریکراوە (یەک دۆلار یەکسانە بە 1.79 لیرەی تورکی).\nهاوکات 6.4٪ ی خێزانەکانی تورکیا داهاتیان دەگاتە نزیکەی 250 دۆلاری ئەمریکی. شایەنی باسە ئەم رێژەیە تیشک دەخاتە سەر خراپی گووزەران و هەژاری و برسیەتی یە ئەو خێزانەکان دووچاری دێن لەو ووڵاتەدا. لەگەڵ ئەوەشدا ئەو خێزانانەی کە دەتوانن بە گوێرەی رێژەی دیاری کراوی کەمترین مووچە کار بکەن ئەوا لە نێوان نزیکەی 450 بۆ 700 دۆلار داهاتیانە مانگانە. ئەمانەش لە 23٪ ی دانیشتوانی تورکیا پێکدەهێنن. ئیدی ئەم سێ چینەی کە باسمان کرد لە (سەدا) 61.6٪ کۆی دانیشتوانی تورکیا دەگرێتەوە. کەدەکاتە نزیکەی دوولە سەر سێ کۆی دانیشتوانی ئەو ووڵاتە.\nشایەنی باسە ئەوەی کە دەمێنێتەوە بە چینی مام ناوەندی دەژمێرێن و لە 38 ٪ی کۆی دانیشتوانی تورکیان ئەوا داهاتی مانگانەیان بریتی یە لە 750 بۆ 3000 دۆلار، هەروەها رێژەی ئەو خێزانانەی کە داهاتەکانیان لە 3000 دۆلار و زیاترە تەنها لە (سەدا) 1.2٪ ی کۆی دانیشتوانی تورکیا پێک دەهێنن. ئیدی رێژەیەکی کەمی 0.5 ی ئەم خەڵکانەش دەتوانین بە چینی بۆرژوازی راستە قینەیان بناسین کە بریتین لە چینە سەرمایەدارەکەی نێو تورکیا. هەروەها بە گوێرەی ئەو داتایانەی کە نێوەندنی چاودێری داهات و خەرجیەکانی بانکەکانی تورکیا BDDK ئاماژەی پێداوە لە سەدا63 کۆی سەرمایەیی گشتی تورکیا لە دەستی ئەوڕێژە کەمە دایە کە تەنها لە 0.5٪ ی کۆی دانیشتوانی ئەو ووڵاتە پێک دەهێنن. هەربۆیە بە بێ هیچ گوومانێک بە پشت بەستن بەم ئامار و داتای بانکە کان دە توانین بڵێن دوولەسەر سێ ی داهاتی ئەو ووڵاتە لە ژێر رکێفی مۆنۆپۆلیست (احتکاری)ی ئەم چینە کەمە دایە.\nئەوە نە بێت پارتی داد و گەشە پێدان تەنها ئەم نایەکسانیە کۆمەڵایەتی و ئابووریەی لە تورکیادا هێنابێتە ئاراوە. بەڵــــــــــــکو باشترین و زەق ترین شوێن دەستی ئەم پارتە بریتی یە لە کردنەوەی دەروازەیەک بۆ کە مینەیەک لەبازرگانە ئیسلامە سیاسیەکـــــــــان بۆ بەرزبوونەوە یان بۆ نێو خانەکانی چینە بۆرژوازیەکەی تورکیا کە پێشتر لەلایەن جەنەراڵە کانەوە کۆنترۆڵ کرابوو. نە یان دە هێشت بە هیچ شێوەیەک ئیسلامیەکان بتوانن هێندە سەرمایە کانیان گەشە پێ بدەن. سەبارەت بە چینە هەژارە کانیش ئەوا دەوڵەت جەختی ئەوەی کردووە کە بەشێکی کەمی ئەو داهاتە وەک بەرتیل دابەشکات بەسەریاندا بۆ ئەوەی پشتگیری ئەو چینە رەشوو رووتە مسۆگەر بکات لە هەڵبژاردنەکاندا.\nبێکاری لە تورکـــــــــیا\nشایەنی باسە لە ساڵی 2001 دا کە تورکیا دووچاری تەنگژی و قەیرانێکی ئابووری زۆر سەخت هاتبوو. رێژەی بێکاری لەو ووڵاتە دا نزیکەی لە 10٪ بوو. بەڵام لە ماوەی 12 ساڵی حوکمی پارتی داد و گەشە پێدان دا ئەم رێژەیە لە 9.5٪ زیاتر دانەبەزیووە. هەتا ئێستاش لەو رادەیەدا ماوە تەوە. وەلـــــــێ رێژە فەرمی یەکانی حکومەتی تورکیا بۆ هەژمارەکردنی بێکاری بە هیچ شێوەیەک جێ ی متمانە نین. ئەوەی زیاتر جێ ی متمانەیە ئەو رێژانەیە کە سەندیگاکانی کرێکاران و دەزگا سەربەخۆکان لەو ووڵاتەدا ئاماژەیان پیداوە کە رێژەی لە 15٪ ی خەڵکانی تورکیا بە بێکار دەخەمڵێنن و هەروەها ئەم رێژەیە لە نێو لاوانی ئەو ووڵاتەدا دەگاتە نزیکەی 23٪. ئەمە سەرەڕای گەشە سەندنی ئابووری ئەو ووڵاتە بە رێژەی نزیکەی لە سەتا پێنج ساڵانە. هەربۆیە دە توانین بڵێین تورکیا بە درێژایی ساڵانی حوکمی پارتی داد و گەشە پێدان (AKP) نە ی توانیوە گرفتەکانی بێکاری و کێشە کۆمەڵایەتیەکان و قەیرانە ئابووریە بنەڕیتیەکان لەو ووڵاتەدا چارەسەر بکات. ووێڕای گەشە سەندنە ئابووریە رووکەشیەیی کە لە دەیەی رابردوودا تورکیا بە خۆیەوە بینیوە. شایەنی باسە ئەمە هیچ رەنگدانەوەیەکی پۆزەتیڤانەی لە سەر گەشە سەندنی باری کومەڵایەتی تورکیا نە بووە.، ئەگەر هەشبێت ئەوا زۆر لاوازە. ئەوەی زیاتر سەرنجمان رادەکێشێت ئەو پێشێلیانەی مافە کە دەرهەق بە دەستی کار و چینی کارێکاران دەکرێت لەو ووڵا تەدا و ناچار کردنی کرێکارانی کەرتەکانی پێشەسازی بە دوورەپەرێزبوون لە سەندیگاکانی کرێکاری لەلایەک و نەدانی دەرفەت پێیان بۆ خۆڕێکخستن لەلایەکی ترەوە زەمینەیەکی زۆر باشی رەخساندوە بۆ ئیستغلال کردنی ئەو کرێکارانە لەلایەن خاوەن کارگەوە کارگە کانەوە.\nهەرچەندە ئەو چینەی دەستی کار پێک دەهێنێت لە تورکیا ژمارەیان دەگاتە نزیکەی 10 ملیون کەس بەڵام تەنها 0.7٪ ی ئەو کرێکارانە ئەندامی سەندیگا کرێکاریەکانن، هەروەها ئەو گرووپە کرێکاریانەی کە مافی سەربەخۆیی راستەوخۆی گرێ بەستیان لەگەڵ شوێنی کارەکانیان هەیە لەو رێژەیەش زۆر کەمترن، ئەمە لە کاتێکدا لە ژێر حوکمی پارتی داد و گەشە پێدانی تورکیادا رێژەی کرێکارەکانی کە بێ هیچ(بۆندێکی فەرمی)گـــــرێ بەستیەک لە شوێنی کارەکانیان کاردەکەن لە 387 هەزارەوە پەرەی سەندووە بۆ نزیکەی 1.6 ملیۆن کــــــــــــرێکار. شایەنی باسە ئەم کرێکارانە کە بە زمانی تورکی(تاشەرۆن) ناودەبرێن لە تورکیادا تادێت و لە گەشە سەندن دان. هەروەها پارتەکەی ئــــۆردووگان چەند جارێک هەوڵی رەخساندنی زەمینەیەکی گوونجاوی داوە بۆ زیاتر پەرەپێدانی ئەم جۆرە لەدەستی کار. شایەنی باسە کرێکارە تاشەرۆنەکان مافی پێکهێنانی یەکێتی کرێکاری و ئەندام بوونیان لە سەندیگاکانی کرێکاریەکاندا نیــــــــــــــە\nجووتیارەکان و خەڵکە گووند نشینەکەی تورکیا زۆر لەم کرێکارانە گوزەرانیان باشتر نیە. چوونکە هەمیشە رادەی تێچوون لەکێڵگە کانیاندا زیاترە یاخوود زۆر نزیکە لە رادەی دەست کەوت لە بەرهەم و بەروبوومەکانیان. ئیدی بە بێ بوونی هیچ قازانجێک و هەندێ کاتێش لەدەست دانی دەست مایەکانیان. جووتیارەکان ناچاری چۆڵکردنی گووندو کێڵگەکانیان دەبن هەرەوەها بۆ بەدەست هێنانی نان گوزەرانیان دەبێ گووندەکانیان جێبهێڵن و کۆچ بکەن، روولە شارەکان بکەن ئەم دیاردەیەش بەش بەحاڵی خۆی فاکتەرێکی دیکەی زیاد بوونی رێژەی بێکاریە لەو ووڵاتەدا.ە.\nسەرکووتکردن لە ژێر ناوی گەشە سەندنی ئابووری دا\nپارتی داد و گەشە پێدانی تورکیا سیاسەتێکی سەرکووت کەری یەکجار تووندو تیژی گرتۆتە بەر دژی گشت گرووپە سیاسی و ئەتنیکە جیاوازەکانی ئەو ووڵاتە بە جۆرێک نزیکەی 10 هەزار کەس زیندانی سیاسین لەو ووڵاتە دا ئەمانەش لە هەر یەک لە کورد و سوسیالیستەکان و ئیسلامی و نەتەوە پەرستەکان پێکدێن. کە هەریەکەیان سەر بە باڵێکی جیاوازی خەباتن لەو ووڵاتەدا. ئەوەی زیاتر دەرفەتی رژێمەکەی ئۆردووگانی داوە یاسای دژە تیرۆری ساڵی 1991 ە. بەجۆرێک ئەم رژێمە بەتەواوەتی ئیستغلالی ئەم یاسایەیی کردووە و ئەمڕۆ نزیکەی یەک لە سەر سێ ی ئەو کەسانەی لەجیهاندا، لە ژێر یاسای دژە تیرۆر زیندانی کراوون لە تورکیان. ئەم بەڵگەیەش دەی سەلـمێنێت کە لە ژێر حوکمی پارتی داد و گەشە پێداندا چەند بە ئاسانی دەتوانن خەڵکی لەژێر ناوی تیرۆردا بچەوسێننەوە.\nئازادی نووسین و دەربڕینی بۆچوون یەکێکی دیکەن لە قوربانیەکانی سیاسەتە سەر کووت کەرەکەی پارتی داد و گەشە پێدانی تورکیا. هەر بۆیە ئەمڕۆ کە 70 نزیکەی رۆژنامە نووس حوکم دراوون لە زیندان دان،کە زووربەی زۆریان یاکوردن یاخوود چەپە ئازادیخوازەکانن. هەربۆیە هەریەک لە کۆمیتەی داکۆکی کردن لە رۆژنامە نووسانCPJ و ژۆرنەلیستە بێ سنورەکانRSF تورکیا بە یەکەم ووڵات دادەنێن لە جیهاندا بۆ زیندانی کردن و تووندو تیژی بەرامبەر رۆژنامە نووسان. هەرچەندە بەمەبەستی سڕینی ئارەقەی شەرمەزاری رژێمەکەی ئۆردووگان دووبارە پەنادەباتەوە بەر یاساکەی دژە تیرۆر و ئەم رۆژنامە نووسانە بە تیرۆریست لە قەڵەم دەدات. شایەنی باسە رۆژنامە نووسە بێ لایەن و راست رەوەکان هێشتا تاڕادەیەک لە پرووشکی ئاگری ئەم تووندوتیژیەی حکوومەت پارێزراوون. هەرچەندە ئەمانیش رۆژانە دووچاری چەندین هەڕەشە و چاوو سوورکردنەوە دەبنەو لەلایە رژێمە کەی تورکیا. شایەنی باسە ئەمڕۆکە چەندین رۆژنامە نووسیش لەکارەکانیان دەرکراوون بە هۆی هەمان سیاسەتە سەرکووت کەرەکە ی پارتی داد و گەشە پێدان. یەکێک لە کەیسە بەناووبانگانەش کەیسەکەی خاتوون ئەیس تەمەکاران بوو کە فشار و هەرەشەکانی رژێمەکەی ئــــــــــــــۆردووگان لەسەر رۆژنامەی میللیەت یەکێک لە ئۆرگانەسەرەکیەکانی تورکیا ئەو رۆژنامەیەیی ناچار کرد کە دەری بکەن لەسەر کارەکەی.\nسیاسەتی سەرکووت کەریەکەت پارتی داد و گەشە پێدان تەنانەت سەندیگاو یەکێتی یەکانی کرێکارانیشی گرتۆتەوە. ئیدی جەنگێکی داڕێژراوی تۆکمەی دژی ئەم رێکخراوانەش گرتۆتە بەر و هەمیشە هەوڵدە دات رێگری لە سازدانی مان گرتن و خۆپیشاندانە کرێکاریەکان بکات یەکێکیش لەو نموونە ئاشکرایانە مانگرتنی کرێکارانی هێڵی ئاسمانی تورکی بوو کە حکومەت هەوڵی زۆری دا بۆئەوەی نەهێڵێت بکرێت بەڵام دواتر کرێکاران هەر مانگرتنەکەیان ئەنجام دا.هەر بۆیە وەک نارەزاییەک بەرامبەر هەڵوێستی ئەم کرێکارانە، حکومەت پشتگیری کۆمپانیانی هێڵی ئاسمانی تورکی کرد بۆ دەرکردنی نزیکەی 300 کرێکاری لەو کۆمپانیایە.ە.\nشایەنی باسە کرێکارنی کەرتە گشتی یەکانی وەک پەروەردەو فێرکردن و تەندرووستی و خزمەت گووزاریەکانی دیکە بێ بەش نین لە پێشێلکاریەکانی مافیان لە لایەن رژێمەیکی ئۆردووگانەوە هەربۆیە هێزە کانی پۆلیس چەندین جار پەلاماری نووسینگەکانی سەندیگای کرێکاری کەرتە گشتی یەکانیان داوە هەروەک KESK هەروەها نزیکە 125 ئەندامی ئەو رێکخراوەشیان کردۆتە زیندانەوە. دیسانەوە بە پشت بەستن بەیاسای دژە تیرۆر.\nهەر بۆیە ئەم جۆرە حکومەتانە کەپشت بە سیاسەتی سەرکووت کردن و تووندو تیژی دەبەستن ئاساییە کە توێژێکی دیکە لە قوربانی یەکانی ئەم سیاسەتەیان، قوتابیان بن. نزیکەی 850 قوتابی لە زیندانە کانی تورکیادان کە زووربەیان چالاکوانە ئازادی خوازەکانی دژ بە سیستەمی سەرکووت کارین و داواکارایەکانیشیان تەنها، باشکردنی بارودۆخی خوێندکاران و نەمانی تووندوتیژیە فاشیەکەی ئەو رژێمەیە کە گرتوویەتە بەر لە خوێندندا و هەروەها باشترکردنی دۆخی کورد لەو ووڵاتە دا. ئیدی زووربەی ئەم قوتابیانە حوکمی جۆراو جۆر دراوە بەسەریاندا کە لە شەش ساڵەوە دەست پێدەکات و هەنێکیشیان زیندانی ئەبەدیان بەسەردا سەپێندراوە. پاساوی حکومەت بۆ دژایەتی کردنی خوێندکاران لەو ووڵاتە جیاوازە هەر لە تاوان بار کردنیان بە بەشداری لە خۆپیشاندانە کان تاوە کوو خوێندنەوەی مانەفێستۆی کۆمەنیست.ە\nشایەنی باسە کورد پلەی یەکەمی هەیە لە چەوساننەوەی لە لایەن رژێمەکەی پارتی داد و گەشە پێدان هەرچەندە لەم دواییە دا ئەم رژێمە کەو تۆتە دانوستاندن لەگەڵ رێبەری پارتی کرێکارانی تورکیا عەبدوڵڵا ئۆچ ئالان کە نزیکەی چوارد ەساڵە زیندانە لە دوورگەی ئیمرالی بەڵام ئەمە هیچ کات مانای کەم کردنەوەی ستەم و تووندوتیژی نیە دژبەو نەتەوە یە لە تورکیا نمونەش:ە.\nفێربوون بەزمانی کوردی تا ئەمڕۆکەش لەو ووڵاتەدا یاساغە، لە نێو کۆی زیندانە سیاسیەکاندا 8000 کەسیان سەر بە بزووتنەوەی رزگاری خوازی کوردیەکانن، هەروەها لە ئەنجامی ئەو شەڕانەی کە پارتی داد و گەشە پێدان بەرپای کردوە دژی پارتی کرێکاران نزیکەی 1500 لاو بوونەتە قوربانی لە هەردوولا. ئەمە سەرەڕای کۆمەڵ کوژیەکەی رۆبۆسکی(شەرناخ) ساڵی 2011 کە لە ئەنجامی بۆردوومانی فڕۆکە جەنگیەکانی تورکیا 34 کەس لە خەڵکانی بێ تاوانی ئەوگووندەو ناوچەکانی دەورووبەری بوونە قور بانی. تائێستاش حکومەتی تورکیا بەشیوەیەکی فەرمی سەر زەنشتی و سزای تاوان بارانی ئەم هێرشە دڕندەیەی نەکردووە\nبەسەڵتەنەت کردنی دەسەڵات\nهەرچەندە زۆر مایەیی نیگەرانیە ئەو زووڵم و سیاسەتە سەر کووت کردنەی رژێمەکەی پارتی داد و گەشە پێدان گرتوویەتە بەر لە تورکیا. بەڵام لەمە ترسناک تر هەوڵەکانی ئۆردووگان و پارتی داد و گەشە پێدانە بۆ مۆنۆ پۆلیست کردنی دەسەڵات لەو ووڵاتە دا. ئیدی پێشنیازی ئۆردووگانی ئەم چەند مانگەی رابردوو بۆ دەستکاری کردنی بەندەکانی دەستوور یەکێکە لەو هەنگاوانەی کە دەیەوێت هەرچی بوارەکانی حوکم و بڕیاردان هەیە لەو ووڵاتە دا بخەنە رێژ سایەی دەسەڵاتی خۆیانەوە. هەروەها سیستەمی دەسەڵات لە پارلەمانی یەوە بگۆڕن بۆ سیستەمی سەرۆک کۆماری بەمەش ئۆردووگان گەرەکیەتی دەسەڵاتی خۆی هێندەی دەسەڵاتی سووڵتانێک رەهابکات. لەو مافانەش کە دەیداتە خۆی بە گۆڕینی دەستوور بریتین لە هەڵوەشاننەوەی پەرلەمان و هەڵبژاردنی نیوەی ئەندامانی دادگای باڵای تورکیا و هەروەها رەت کردنەوەی یاساکانی کە پەرلەمان بریــــــاری لەسەر دەدات. ئەمە ووێڕای چەندین مافی دیکەی حوکمڕانی. هەربۆیە لەم دەیەیی رابردوودا پارتی داد و گەشە پێدان زیاتر جەختی لە سەر بەهێزکردن و فراوان کردنی دەسەڵاتەکانی پۆلیس کردووە. بۆئەوەی حکومەتێکی فاشستی پشت بەستوو بە پۆلیس و هێزەکانی ئاسایش بهێنێتە ئاراوە. هەر ئەمەشە وای لەم پارتە کردووە بۆ لاوازکردنی دەسەڵاتە سەربازیەکەی ئەو ووڵاتە کە ژەنەراڵە کان دەستیان بەسەردا گرتبوو هەروەها رابەرایەتیان دەکرد. خۆگەر چاوێک بە مێژووی پارتی داد و گەشە پێدان دابخشێنین دەبینین هەر لە سلۆگەنی (سەروەری بۆ گەل)ەوە چۆن ئەم پارتە بەردوام لە خەبات دابووە دژ بە لایەنەسەربازیەکەی ئەو ووڵاتەو هێنانە کایەی دەوڵە تێکی پۆلیستاریەتی ئیسلامی کە شوێن دەوڵە تێکی عەسکەرتاریەتی سیکولاریزم بگرێتەوە. هەرچەندە پێشتر پارتی داد وگەشە پێدان خۆی وەک پارتێکی ئیسلامی سیاسی مودێرن نیشان دەدا و پڕوپاگەندی مۆدێرنیزم و سیتە مێکی دیموکراسیەتی دەکرد.ە\nبەرخوودان و خەباتی بەردەاومی ئێمەو خەڵکانی ئازادی خواز دەبێت بەردوام بێت دژی پارتی داد وگەشە پێدانی و ستراتیژیەتە ئابووریە مۆنۆپۆلیستی و ئیمپریالستە کەی ئەو رژێمە. کە تەنها بۆ سەپاندنی دەسەڵاتی پشت بە تووندوو تیژی و سەرکووت کردن دەبەستێت بە هیوای ئەوەی کە کۆمەڵانی خەڵکی تورکیا رۆژ بەڕۆژ زیاتر لە راستیەکانی ئەم رژێمە تێبگەن، بۆئەوەی بە هەموومان بتوانین رۆژێک بەیەک دەنگ رەتی بکەینەوە.ە\n1- پارە رەشەکان گشت ئەوپارەو سەرمایانە دەگرێتەوە کە بازرگانە سەرمایەدارەکان لــــــــە رێگەی کۆمەڵێک رێکخراو و فێرمایی ئەهلیەوە، هەوڵدەدەن هەمیشە دوورەپەڕێزلە بــــــاجی دەوڵەتەکانیان بەرهەمی بهێنن.\n➕ ئەم بابەتە لەلایەن: (هاوڕێ باخەوان)ەوە لە: Jun 3 2013 8:43PM تۆمارکراوە\n1. 👁 02-05-2013


لەبارەی كردنەوەی مزگەوت و هۆڵی بۆنە ئاینییەكان ڕوونكردنەوە دەدرێت – تۆڕی میدیایی خەڵک\n2020/04/18 - 2:00 PM\nقایمقامیەتی قەزای دەشتی هەولێر ڕەتیدەكاتەوە كەوا بڕیاری كردنەوەی مزگەوت و هۆڵی بۆنە ئایینیەكان درابێت.\nقایمقامیەتی قەزای دەشتی هەولێر لەڕاگەیەنراوێكدا كە وێنەیەكی دەست (خەڵك) كەوتووە تێیدا هاتووە، ئاگاداری هاوڵاتیانی بەڕێز دەكەینەوە لە لایەن قایمقامیەتی قەزای دەشتی هەولێر بڕیاری كردنەوەی مزگەوت و هۆڵی بۆنە ئایینیەكان نەدراوە.\nئەوەشخراوەتەڕوو، ئەو هەواڵەی لە هەندێك پەیج و ئەكاونت بڵاو كراوەتەوە دوورە لە ڕاستی، بەهیچ شێوەیەك بڕیاری لەم شێوەیە نەدراوە.\nهاوكات، هاووڵاتیانی قەزاكەش ئاگادار دەكرێتەوە كە سبەی یەك شەممە لە كۆبوونەوەی لیژنەی بەرەنگاربوونەوەی ڤایرۆسی كۆرۆنا بڕیار لەسەر ڕێكخستنەوەی ڕێگاكانی ناو شار و كردنەوەی بازاڕەكان دەدرێت.\nڤایرۆسی كۆرۆناقەزای دەشتی هەولێرهەرێمی كوردستان\nلەسەر گرژییە نێوخۆییەكانی هەرێمی كوردستان، مەسرور بارزانی پەیامێكی بڵاوكردەوە


بەهۆی بوومەلەزرە لە سەوڵاوادا، دوو هاووڵاتی بریندار بوون\n12:56 - 27 خەرمانان 2719\nئاژانسی کوردپا: بەهۆی بوومەلەرزە لە شاری سەوڵاوا و چەند شاری دیکەی کوردستان، دوو هاووڵاتیی کورد لە شاری سەوڵاوادا بریندار بوون.\nڕێکەوتی ٢٦ی خەرمانان، کاتژمێر ١٢ی شەو بە کاتی ڕۆژهەڵات، دوو هاووڵاتی لە شاری سەوڵاوا بە ناوەکانی "ئێران قادرمەرزی" تەمەن ٣٧ ساڵ و "ڕامیار سارمی نژاد"، تەمەن ٢٤ ساڵ، بەهۆی هاتنی بوومەلەرزە لەو شارەدا، بریندار بوون.\nلەو ڕووداوەدا، "ئێران قادرمەرزی"، بەهۆی بوومەلەرزە و ترس لەو ڕووداوە، تووشی دابەزینی زەخت ببوو و هەروەها "ڕامیار سارمی نژاد"، لە کاتی هەڵاتندا، لاقی ڕاستی شکا.\nسەرەڕای برینداربوونی ئەو دوو هاووڵاتییە کوردە، بوومەرزەکەش هەندێک خەسارەتی ماڵیی بەدواوە بووە.\nئەو بوومەلەرزەیە، ٤.٤ ڕێشتر بووە و شوێنی ڕوودانی بوومەلەرزەکە لە نێوان گوندەکانی "بلچە سوور" و "کۆریەرە"دا ڕوویداوە.


ئەبو عەلای موعەری هەشتا ساڵێ ژیا. لە عەجەمدا بە خەیامی عەرەب و لە عەرەبدا بە زاناو داناو فەیلەسوفی سەدەی یازدەهەمی ئەو ڕۆژگارە ناسرابوو. ئەوی نا ئومێدو نابینا، دنیای وەک خۆی دەبینی، وەختێ لە سوریاوە دێتە بەغدا، لە دارولحیکمەو حیکایەتەکانی ئەوێوە تێدەگا چارەی مرۆڤ چەند تاریکە، تێدەگا ئەخلاق چەنێ چەقیوە، تێدەگا ژیان چۆن چەپۆکێکی قوڕاوی، بەتەوقی سەریدا دراوە. موعەری لە ریسالەتولغوفران دا ڕەپو ڕاست دەستدەخاتە سەر برینەکان، دێت و وەڵامی هەموو هیوا ساختەکان و وەڵامی هەموو سەمەرەکانی ئاین و وەڵامی هەموو کەلتورەکانی کوشتن و کڕانەوەی ڕۆحی یەکتر دەداتەوە. ئەوێک کە هەشتا ساڵێ بە نابینایی ژیا، هەرگیز دڵی بۆ کیژۆڵەیەک دانەخورپا، هەرگیز هاوسەرگیریی نەکردو بە گۆشەگیری و گرفتاریی و گیانەڵایی سەرینایەوە. موعەریی چاوەکانی بەزاڕۆیی لەدەستدابوو، بەڵام دڵی لە دەستیا بوو، بەڵام دەرونی دەیزانی چی دەگوزەرێ، بەڵام دەیزانی بتەکانی باوەڕداریی مەرج نییە لە بەرد داتاشرابن، دەکرێ مێزەرەی سەری مەلایەک، حەجەرولئەسوەدێک یان خەلیفەیەک بت بن. ئەوێک کە بە مولحیدبوون میزاجیان دەگرت، هەزار ساڵ پێش ئێستە دەیزانی نابێ بینای ئومێد لەسەر هیچ هەڵبچنرێ. دەیزانی ژیان هیچەو زوڵمە زاڕۆیەک بێتە ژیانەوە. ئەو لە شارۆچکەیەکی حمسی سوریاوە گوێی لە تەپەی پێی پاخروای زاڕۆ برسییەکانی ئەوێ بوو. وەک داستانە دەماودەمییەکەی (بشار بن برد) وەختێ لە کۆڕێکی سەمای کچاندا لێی دەپرسن، چۆنە وادەزانی فڵانیان لەهەمویان زەریفترە، لە وەڵامدا دەڵێ: هەندێ جار گوێ لە پێش چاوەوە عاشق دەبێ. بۆیە موعەریش، گوێی ویژدان و چاوی پێشهاتی هەبوون.\nدەیزانی سکهەڵگوشین، برسیەتی، نانەشقەمی، بەڕبەڕیەت، کۆیلەیی، کڕوزانەوە، بەشی ئەوزاڕۆیانەیە لە گەورەبوندا. دەیزانی عەباسییەکان، سێبەرەکانی خوا، خەلیفەکانی خاڵی لە خەمی خەڵک، میرو میرزادەکانی حەمدانی و ئەیوبی و فاتمی و ممالیک چ جاڕێکی پاشاگەردانیی ئەخلاقیان داوە. دەیزانی کەلتوری کوێرەوەریی بەشی ڕۆژهەڵاتەو مرۆڤ لەوێ مژن بە خوێن و خیانەتەوە دەکات. بۆیە پرسیاری مەزن لای ئەو گەمەی ژیان بوو، بۆدەبێ هەژارەکان ژیان بەردەوامکەن، بۆ دەبێ زوڵفەقارەکەی عەلی نەنێنە ملی ئەو نەریتەی کە درێژە دەدات بەزاڕۆخستنەوە.\nبەڵێ هەزار ساڵ پێش ئێستا، تاڵی و ترشییەکانی ژیان دەستیان خستە ناو دەستییەوە، ئەویان ڕامکرد بەرەو ڕەنگی ڕەشبینی و خەڵوەت، ئەویان تاودا بەرەو تەنهایی و تەریکی ڕۆژگار، نەدەکرا ژنانی ناو کوخەکان ببینێ، چۆن تا مردن حەپس و بێ حەنانن. نەدەکرا کیژە سیحراوییەکانی سوریا ببینێ چۆن لە تەلبەندو توێرەکەی نیقابدا دەمبەستراون\nبەڵێ هەزار ساڵ پێش ئێستا، تاڵی و ترشییەکانی ژیان دەستیان خستە ناو دەستییەوە، ئەویان ڕامکرد بەرەو ڕەنگی ڕەشبینی و خەڵوەت، ئەویان تاودا بەرەو تەنهایی و تەریکی ڕۆژگار، نەدەکرا ژنانی ناو کوخەکان ببینێ، چۆن تا مردن حەپس و بێ حەنانن. نەدەکرا کیژە سیحراوییەکانی سوریا ببینێ چۆن لە تەلبەندو توێرەکەی نیقابدا دەمبەستراون. نەدەکرا مرۆڤ ببینێ وەک سەگ پاسی پیاوانێ بکەن کە پێناکەنن، کە ویژدانیان مەیتێکی داڕزاوە لە دەرونیاندا، کە ئەخلاقیان لە ئەسفەلی سافلینی سیناریۆی ژیاندایە.\nموعەری واوەیلای وەسیەتێکی بوو، وەسیەتێ لەسەر گۆڕەکەی نوسرا(هذا جناه أبي علي وما جنيت على أحد). ئەم تاوانە لە بابمەوەیە، تاوانی بوون، تاوانی بینینی دەیان ساڵ ژیان بەتاریکی، تاوانی کەپتی و کەئیبی. ئاخر ئەوێک کە پاروی گۆشتی گوێلکێکی بۆ هەزم نەدەکرا، ویژدانی لە مەتەرێزی هەر چێژو خۆزگەیەکیدا بوو، هیچ پارویەکی چەوری نەبوو لە پشتیدا نەچنەخوارێ. بۆیە هێندەی بۆ کرا بۆخۆی ئەو تاوانەدەرهەق بە کەس نەکا. زوڵم و زیانی هاتنە ژیانی کەسی هەڵنەگرت و ژنی نەهێنا. وا هەزار ساڵ تێپەڕی، کەس گوێی بۆ نەگرت. وا هەزار ساڵ تێپەڕی هێشتا ئێرە مەملەکەتی زاوزێ و مەرگە، هێشتا گەمەی ئەو زانا جووانەین کە سەدا هەشتایان زاڕۆیان نییە، هێشتا سوریا و بەغدا بوونەتە گۆمی خوێن، بونەتە تەراتێنی نەوەکانی تاوان، زاڕۆی بێ فەرهەنگ و پەروەردەیە، ئەوەی دەستی تفەنگ دەیگرێ نیشانی لەسەر سنگی ئەوی دی داناوە، هێشتا هەوێنی ژیان لە نا باوەکاندایەو باوەکان جگە لە لایەلایەی خەوبردنەوەمان هیچی تر نین، هێشتا حافز راست دەفەرموێ:(این خرقه که من دارم در رهن شراب اولی, وین دفتر بی معنی غرق می ناب اولی)\nچەند ساڵێ لەمەو پێش و لە هەڕەتی داعشدا، پەیکەرەکەی موعەرییان روخاند، پەیکەرێکی دیکەی موعەری بووە مشتومڕی سەلەفی و ئیخوانەکان و ئەویشیان دا بە زەویدا.\nچەند ساڵێ لەمەو پێش و لە هەڕەتی داعشدا، پەیکەرەکەی موعەرییان روخاند، پەیکەرێکی دیکەی موعەری بووە مشتومڕی سەلەفی و ئیخوانەکان و ئەویشیان دا بە زەویدا. موعەری، وشەیەک نەبو لە زمانی عەرەبیدا ئەو بەکاری نەهێنابێ، یانی لە زاریدا زەریای وشەو وێنەی زمان دەڕژایە دەوروبەرەوە. کەچی، بەڵێ کەچی ئێستا هێڤیدار، پەیامنێری پێشوی روداو، پەرلەمانتاری پاشوی کوردستان، بەڵێ پەرلەمانتار، ئەوەی لەڕۆژانی شازدەی ئۆکتۆبەردا گریا. گریاو گەمەی هەڵبژاردنی بردەوە، گریا، چون بەناهەق گەشبین بوو، چون پێی وابوو شام شەریفەو دەوڵەتی کوردی لەسەر سینی زێڕدایە، گریا چون پێی وابوو لە هەلورمەلور کەتامەی ریفراندۆمدا، پای ئیستیعمارو پای عروبە لەسەر نەخشەی کوردستان هەڵدەگیرێ. گریا چون چۆڕێ زانیاری، مشتێ مێژووی نایاب، نەختێ نەریتی سیاسەت، لۆچێ مەراقی نەدیبوو، نەیدەزانی و نازانێ هاوکێشەکان چۆنن، وەک موعەری نابینا نییە تا ببینێ دەرونی سیاسەت چۆنە، تا ببینێ بەڵێنی چارەنوس لە چ جەوەڵێکی گومەساری مێژودایە، تا تێبگا تینویەتی لەکوێی گەروی ئەم میلەتەدایە. ئەو گریا، چون پێی وابو ژیان پێکەنینە، چون پێی وابو پەسنی سوڵتان سیاسەتەو چون پێی وابو نان لە قوڕگی کراسێکی سپی و چاکەتێکی تاتڵیسازدایە.\nتۆ سەیری عەقڵی پەرلەمانتار لە ژانی لە دایکبونی دەستورو یاسا، تۆ سەیری میراتی سەدان ساڵ شۆڕشی کورد کێ کاوەی ئاسنگەریەتی، تۆ سەیری گۆڕانکاری گەورەی کراس و کەواو کێبڕکێی کەلتورەکان!، تۆ سەیری جەنگاوەری ڕۆژی تەنگانەو ڕۆستەمی زۆرانبازی شارەکەی مەنسور، تۆ سەیری عەقڵی بیرکاریانەی حساب و کیتابی سەندنەوەی موچەی دزراوی کورد. تۆ سەیری عەقڵی هەزار ساڵ پێش ئێستای موعەری و هەزار ساڵ دووای ئەوسای هێڤیدار\nئەو ئێستایش لەم پێنجەم جیلەی دانەمەزرانی یەک خوێندکاری زانکۆدا، لەم هەزاران مارە رەشانەی زەهری نەوتدا، لەم بێکارییەی تاسەر ئێسقانی جەوانانی ئاواییەکاندا، لەم کەلتورە کۆمەڵایەتیەی کەمی پەروەردەو پێناوی ئازادیدا، گەرەکیەتی تاوان بکرێ، تاوانی منداڵبوون. تۆ سەیری فەلسەفەی پشت خستنەوەی منداڵی کورد، تۆ سەیری فەلسەفەی شەڕی بوجەو موچە، تۆ سەیری هێنانە حاجەتی منداڵدانی ژنانی رەنگپەڕیوی ئەم وڵاتە. تۆ سەیری عەقڵی پەرلەمانتار لە ژانی لە دایکبونی دەستورو یاسا، تۆ سەیری میراتی سەدان ساڵ شۆڕشی کورد کێ کاوەی ئاسنگەریەتی، تۆ سەیری گۆڕانکاری گەورەی کراس و کەواو کێبڕکێی کەلتورەکان!، تۆ سەیری جەنگاوەری ڕۆژی تەنگانەو ڕۆستەمی زۆرانبازی شارەکەی مەنسور، تۆ سەیری عەقڵی بیرکاریانەی حساب و کیتابی سەندنەوەی موچەی دزراوی کورد. تۆ سەیری عەقڵی هەزار ساڵ پێش ئێستای موعەری و هەزار ساڵ دووای ئەوسای هێڤیدار\nئیسلامگەرای لاکۆڵانی سیاسەت


هیزە عێراقییەکان لە میحوەری باشوری شاری موسڵەوە پێشڕەوی دەکەن - Yalla\nهیزە عێراقییەکان لە میحوەری باشوری شاری موسڵەوە پێشڕەوی دەکەن\nله حوزەیران 13, 2016\nلە چوارچیوەی ئۆپەراسیۆنەکانی گێڕانەوەی شاری موسڵ کە ماوەی دوو ساڵە لە لایەن چەکدارانی رێکخراوی تیرۆریستی داعشەوە دەستی بەسەردا گیراوە، رۆژی یەک شەمە هێزە عێراقییەکان لە باشوری شاری موسڵ پێشڕەوەیان ئەنجامدا.\nهێزە عێراقییەکان لە کۆتایی مانگی مارسدا جوڵە سەرەتاییەکانی ئۆپەراسیۆنی ئازادکردنەوەی موسڵیان دەستپێکرد بۆ دووبارە کۆنترۆڵکردنەوەی پارێزگای نەینەوا و گەورەترین شاری ئەو پارێزگایە کە شاری موسڵە و بە پایتەختی رێکخراوی داعش دادەندرێت لە عێراقدا.\nئەفسەرێکی سوپای عێراق ئاماژەی بەوەکرد کە “هیزەکانمان سەرلەبەیانی رۆژی یەکشەمە بە پاڵپشتی هێزەکانی هاوپەیمانان دەستی بە هێرشەکانی کرد بۆ کۆنترۆڵکردنەوەی ئەو گوندانەی کە دەکەونە لای رۆژهەڵاتی ناحیەی گیارەوە”.\nگوتیشی “هیزەکانیشمان توانییان گوندی خەرائیب جەبر کۆنترۆڵ بکەن و گوندی حاج عەلیش گەمارۆ بدەن، ئێستاش لە پێشڕەویداین بەرەوە گیارە”.\nلەو هێرشانەشدا کە دەکرێت بۆ گێڕانەوەی ئەو گوندانە هیزەکانی پێشمەرگەش تێیدا بەشداری دەکەن. ئەفسەرێکی هیزەکانی پێشمەرگە بە فرانس پرێسی راگەیاند کە “هێزەکانی سوپای عێراق لە ئێستادا ئۆپەراسیۆنەکانیان لە گوندی حاج عەلی ئەنجام دەدەن و هیزەکانی ئێمەش لە کاتی پێویستدا هاوکارییەکانیان پێشکەش بە سوپای عێراق دەکەن لە کاتی پێشڕەوییەکانیاندا بەرەوە گیارە”.\nshort URL: https://yallairaq.com/ku/v491J\nسوپای عێراقعێراقموسڵهیزە عێراقییەکانپێشمەرگە\nئاوارەکان لە هەولێر لە لایەن ژنە کوردەکانەوە گرنگییان پێ دەدرێت\nچین چارەسەری ئیفلیجی مرۆڤ دەدۆزێتەوە


13/10/2018 10:48 AM\nمادده‌ی كۆلیسترۆڵ به‌شێوه‌ی سروشتی له‌لایه‌ن جگه‌ره‌وه به‌رهه‌مدێت. ئه‌م مادده‌یه پارێزگاری له ده‌ماره‌كان ده‌كات و شانه‌كانی خانه‌و هۆڕمۆنه‌كان به‌رهه‌مده‌هێنێت. به‌ڵام بڕی زۆری كۆلیسترۆڵ ده‌توانێت زیانی هه‌بێت و هه‌ر به‌مهۆیه‌ش ده‌بێت هه‌وڵبده‌ین له ئاستێكی گونجاودا ڕایبگرین و ده‌كرێت له‌ڕێگه‌ی تاقیكردنه‌وه‌یه‌كی ساده‌ی خوێنه‌وه پشكنین بۆ ئاستی كۆلێسترۆڵ بكه‌ین.\nله‌ڕاستیدا هیچ نیشانه‌یه‌ك نییه كه ده‌ریبخات ئاستی كۆلیسترۆڵ به‌رزبووه‌ته‌وه. هه‌ربۆیه ڕێكخراوه‌ی نه‌ته‌وه‌یی خوێن، سی و دڵ و هه‌روه‌ها ڕێكخراوه نه‌ته‌وه‌ییه‌كانی ته‌ندروستی پێشنیار ده‌كه‌ن كه ئاستی كۆلیسترۆڵ له ته‌مه‌نی 20 ساڵیدا پشكنینی بۆ بكرێت و پاش ئه‌مه‌ش هه‌ر 5 ساڵێك جارێك پشكنینه‌كه دووباره‌بكرێته‌وه تا پزیشك بتوانێت چاره‌سه‌ری گونجاوی بۆ بكات.\nئاستی خراپی كۆلیسترۆڵ كه ڕه‌قبوون و ته‌سكبوونه‌وه‌ی ده‌ماره‌كانی لێده‌كه‌وێته‌وه، له‌ڕێگه‌ی به‌رنامه‌ی خواردنی خراپ (كه هه‌ڵگری چه‌وری زۆره) و هه‌روه‌ها له‌ڕێگه‌ی كێشی به‌رزو ناچالاكی جه‌سته‌ییه‌وه خراپتر ده‌بێت. ئه‌و خواردنانه‌ی كه چه‌وریان زۆره بریتین له گۆشتی ئاژه‌ڵ، خواردنی سووركراوه، شیره‌مه‌نی چه‌وری به‌رز وه‌ك شیرو په‌نیرو ڕۆن.